Η απάντηση του Νίκου Ξυδάκη για τα 600.000 ευρώ στο Μέγαρο Μουσικής - e-thessalia.gr\nΗ απάντηση του Νίκου Ξυδάκη για τα 600.000 ευρώ στο Μέγαρο Μουσικής\n27 Αυγούστου 2015, 21:13 27 Αυγούστου 2015\nΟ αναπληρωτής υπουργός Πολιτισμού Νίκος Ξυδάκης, απάντησε στην προσωπική του ιστοσελίδα στο facebook, στα δημοσιεύματα που τον κατηγορούν για το ποσό των 600.000 ευρώ που εισέπραξε το Μέγαρο Μουσικής Αθηνών με υπουργική απόφαση που υπογράφηκε στις 20 Αυγούστου.\nΜε τίτλο «The Μegaron conspiracy», η απάντηση του Ν. Ξυδάκη είναι η εξής:\n«Δεν απαντώ στην κ. Ραχήλ Μακρή. Απαντώ στους καλόπιστους και νουνεχείς πολίτες.\nΤα 600 χιλιάδες ευρώ προς το Μέγαρο Μουσικής δεν είναι μέρος συνωμοσίας του Αλ. Τσίπρα με τον ΔΟΛ, όπως διατείνονται οι συνήθεις συνωμοσιολόγοι, αλλά η δόση της τακτικής επιχορήγησης προς το Μέγαρο, στο πλαίσιο της επιβαλλόμενης εκτέλεσης του τακτικού προϋπολογισμού για το 2015, ψηφισμένου από την προηγούμενη Βουλή.\nΚατά τα λοιπά: Πράγματι, εξακολουθεί να υπάρχει η εκκρεμότητα του Μεγάρου. Πώς, δηλαδή, θα περάσει στην κυριότητα του Δημοσίου η (κτιριακή) περιουσία του οργανισμού, και το Δημόσιο θα συνεχίσει να εξυπηρετεί τα δάνεια του Μεγάρου, όχι ως εγγυητής αλλά ως πρωτοφειλέτης, δηλαδή ιδιοκτήτης. Φυσικά η εκκρεμότητα είναι μία από πολλές που κληροδότησαν οι προηγούμενες κυβερνήσεις.\nΗ τακτοποίηση αυτής της εκκρεμότητας, μια νομική και πολιτική πράξη, στην οποία αναμιγνύεται κυρίως ο υπουργός Οικονομκών, δυστυχώς δεν κατέστη δυνατή στο θυελλώδες επτάμηνο της διακυβέρνησης ΣΥΡΙΖΑ.\nΗ υπεραπασχόληση του εκάστοτε υπουργού Οικονομικών στην επίπονη διαπραγμάτευση δεν μας επέτρεψε να ολοκληρώσουμε τη μεταβίβαση και το νέο νομικό σχήμα. Ως εκ τούτου παρατείναμε τη μεταβατική περίοδο για ένα τρίμηνο.\nΔεν εδόθη καμία χάρη και καμία χρηματοδότηση πέραν των προβλεπομένων από τον νόμο και τον τακτικό προϋπολογισμό.\nΠροηγούμενο ΆρθροΑυτοί αποτελούν το νέο σχήμα της Νέας Δημοκρατίας – παλιά και νέα πρόσωπαΕπόμενο ΆρθροΜετά τον Ρωμανιά, άλλοι δύο πρώην ΓΓ της κυβέρνησης στον Λαφαζάνη


atheofobos2: ΟΙ "ΑΓΩΝΙΣΤΕΣ" ΤΟΥ ΦΡΑΠΕ ΚΑΙ ΤΗΣ ΓΡΟΘΙΑΣ\nΟΙ "ΑΓΩΝΙΣΤΕΣ" ΤΟΥ ΦΡΑΠΕ ΚΑΙ ΤΗΣ ΓΡΟΘΙΑΣ\nΔημοσιεύτηκε στην Athens Voice της 21/11/2012 (τεύχος 414) και είναι του Φώτη Γεωργιλέ.\nΟ Γεωργιλές κατάφερε να συμπυκνώσει με σαφήνεια σε ένα σύντομο κείμενο τις διάχυτες σκέψεις που υπήρχαν τον τελευταίο καιρό στο μυαλό μου. Δεν έχω να προσθέσω ούτε μια λέξη όπως και δεν μπορώ να αφαιρέσω ούτε μια πρόταση.\nΤο μόνο που έκανα ήταν να υποσημειώσω με κόκκινο μερικά σημεία του κειμένου που περιγράφουν δυστυχώς την σημερινή πραγματικότητα και τις παθογένειες της νεοελληνικής μας κοινωνίας.\nΠΡΟΣΘΗΚΗ 1 23-11-12\nΗ νομιμοποίηση της βίας αλλά και της διαστρέβλωσης της έννοιας του ασύλου, όπως και η αντίληψη πως νόμος είναι το δίκιο του εργάτη ,δημιουργεί καταστάσεις όπως αυτές που περιγράφει με ενάργεια η Κέζα Λώρη στο άρθρο της Άσυλο παραφροσύνης.\nΑριστοτέλειο. Νομική Σχολή. Δεκαπέντε άτομα με καλυμμένα τα πρόσωπα ανεβαίνουν στον τρίτο όροφο, σπάνε ό,τι βρουν μπροστά τους και απειλούν όποιον βλέπουν. Δυο φοιτητές τρέχουν να κρυφτούν στις τουαλέτες. Οι κουκουλοφόροι τους ακολουθούν και τους δέρνουν.\nΝαι, αλλά πρέπει να προστατευτεί το άσυλο.\nΑριστοτέλειο. Θεολογική Σχολή. Καθηγητές και φοιτητές μαζεύουν σκουπίδια που σχηματίζουν λόφους. Δέχονται επίθεση από ομάδα άλλων φοιτητών που υποστηρίζουν τους απεργούς καθαριστές. Καθηγητής δέχεται χτύπημα στο πρόσωπο.\nΑριστοτέλειο. Κυλικείο. Κουκουλοφόροι με σιδερογροθιές σπάνε ό,τι βρουν μπροστά τους και δέρνουν τρεις φοιτητές.\nΤο ξύλο στο πανεπιστήμιο της Θεσσαλονίκης πέφτει για το δίκιο του εργάτη. Θεωρείται κοινωνικός αγώνας υπέρ των υπαλλήλων που απολύθηκαν. Στην πραγματικότητα δεν απολύθηκαν. Είχαν συμβάσεις ορισμένου χρόνου.\nΗ συνέχεια υπάρχει στο http://www.tovima.gr/opinions/article/?aid=485237\nΠΡΟΣΘΗΚΗ 2 23-11-12\nΔύο φωτογραφίες με την επίθεση στον πρόξενο από εδώ, και ένα σχετικό κείμενο του Θανάση Χειμωνά από την Athens Voice\nΠΡΟΣΘΗΚΗ 3 28-11-12\nΚάποτε μια κυρία έκανε μήνυση σε ένα τύπο ότι της έκανε άσεμνες χειρονομίες κουνώντας της το χέρι με τον μέσο δάκτυλο σε κάμψη στην γνωστή χειρονομία.\nΣτο δικαστήριο ο τύπος ισχυρίστηκε πως το δάκτυλο του έχει μια μόνιμη κάμψη και πως απλά χαιρετούσε με το χέρι αυτό την κυρία με αποτέλεσμα να αθωωθεί.\nΦεύγοντας από το δικαστήριο ο τύπος, με πονηρό χαμόγελο στο στόμα, ξανακούνησε το χέρι του προς την κυρία φωνάζοντας της:\nΚαι με τον νόμο, και με το νόμο!\nΤο ανέκδοτο το θυμήθηκα μόλις άκουσα την αθώωση των κατηγορούμενων για την παραπάνω επίθεση οπότε τώρα πλέον ο καθένας θα μπορεί να ρίχνει καμιά γροθιά και να πετάει κανένα καφέ σε όποιον δεν γουστάρει φωνάζοντας με άνεση:\nΠΡΟΣΘΗΚΗ 4 6-12-12\nΠαρά την καταπληκτική απολογία με την οποία αθωώθηκαν οι δύο, στην οποία ο ένας υποστήριξε πως δεν χτύπησε τον πρόξενο, αλλά έχοντας υψωμένη τη γροθιά του για να διαμαρτυρηθεί, έπεσε πάνω του, όταν κάποιος του πάτησε τη φτέρνα από πίσω (!!!) και ο άλλος πως ο καφές πετάχτηκε από το χέρι του όταν σπρώχτηκε από άλλους διαδηλωτές(!!!) η εισαγγελέας Πλημμελειοδικών Θεσσαλονίκης Ιωάννα Κατσή άσκησε χθες έφεση υπέρ του νόμου, θεωρώντας νομικά εσφαλμένη την απαλλακτική απόφαση του Αυτόφωρου Μονομελούς Πλημμελειοδικείου Θεσσαλονίκης.\nΤο έγραψε μετά από πολλή σκέψη ο αθεόφοβος στις 10:28 π.μ.\nΕτικέτες Επικαιρότητα, πολιτική, συνδικαλισμός\ngerasimos Πέμπτη, Νοεμβρίου 22, 2012 11:33:00 π.μ.\nEντάξει η ρίψη καφέ αποτελεί πράξη σαφώς ηρωική, καθότι ο κάτοχος του καφέ αποχωρίζεται ό, τι πολυτιμότερο (μαζί με το πακέτο τα τσιγάρα και ενδεχομένως το κομπολόι) διαθέτει για να περάσει δημιουργικά τη μέρα του, ιδίως αν τυγχάνει δημοτικός υπάλληλος.\nαθεόφοβος Πέμπτη, Νοεμβρίου 22, 2012 6:48:00 μ.μ.\nΕίναι όχι μόνο ηρωική αλλά και ακραία πράξη αυτοθυσίας χάριν του αγώνα, να στερείσαι την απόλαυση να τελειώσεις το τσιγάρο σου χωρίς καφέ!\nΘωμάς Πέμπτη, Νοεμβρίου 22, 2012 9:47:00 μ.μ.\nΘλιβερό το γεγονός αλλά ακόμη πιο θλιβερή ήταν η παρουσίαση του γεγονότος από τον Λαζόπουλο.\nαθεόφοβος Παρασκευή, Νοεμβρίου 23, 2012 1:34:00 π.μ.\nΔεν το είδα αν και φαντάζομαι πως θα προσπάθησε να δικαιολογήσει τα αδικαιολόγητα.\nΘωμάς Παρασκευή, Νοεμβρίου 23, 2012 7:02:00 π.μ.\nΌχι να τα δικαιολογήσει. Να τα δικαιώσει.\nαπό 11΄και 11΄΄\nαθεόφοβος Παρασκευή, Νοεμβρίου 23, 2012 12:29:00 μ.μ.\nΓια να δικαιώσει τους τραμπούκους παρακάμπτει ευσχήμως ότι η επίθεση έγινε στον πρόξενο και στοχοποιεί τον αντιπαθή Φούχτελ.\nπαστιτσιος Παρασκευή, Νοεμβρίου 23, 2012 7:02:00 π.μ.\nη θεσσαλονικη εχει φαινεται παραδοση στην βια η σφαγη των προξενων απο τον οχλο το βεβαιωνει ο τωρινος την γλιτωσε βεβαια οταν καθε πρωι ο αρβανιτησ και η κατσιμη φτιαχνουν κλιμα τι περιμενεις\nαθεόφοβος Παρασκευή, Νοεμβρίου 23, 2012 3:45:00 μ.μ.\nΑυτοί οι δύο είναι, όπως έχω διαβάσει, οι παρουσιαστές που σχόλασε ο διαπρέψας στις συνεντεύξεις της Αλεξανδράτου Λιάτσος!\nΔεν τους έχω δει ποτέ μου και έτσι δεν έχω άποψη για τα λεγόμενα τους.\nΔΙΟΝΥΣΟΣ Παρασκευή, Νοεμβρίου 23, 2012 9:58:00 π.μ.\nΤι ωραίες κολοτρυπίδες! Δηλαδή να κατηγορήσουμε και τα μοσχάρια που μουγκανίζουν όταν οδηγούνται στη σφαγή. Μιλάτε για απολυμένους "κύριοι" πιθανοι φοροφυγάδες.\nΑυριο θα γκρινιάζετε γιατι δεν εξυπηρετηθήκατε στα ΚΕΠ, σας ήρθε να πληρώσετε παράλογο ΕΤΗΗΔΕ και πήξατε στα σκουπίδια στη γειτονιά.....Δεν έχετε δει ακόμα αντίδραση κύριοι, είναι αναπόφευκτη ιστορικά και αν και είναι έξω από την αισθητική μας θάχει και "λυτσαρίσματα".Και να είστε βέβαιοι θα πρωτοστατούν αυτοι που εκπαιδευσατε για αυτό οι πραιτωριανοί σας οι απληρωτοι . Γιαυτό τα αφεντικά την κάνουν στις εξωχώριες και αφήνουν σπορτσμαν προξένους να κάνουν την Κοσοβοποιηση και Γιουγκοσλαβοποίηση της Χώρας. Οταν το αίμα ρέει στην ασφαλτο,τότε αγοράζουν οι τραπεζίτες που έλεγε και ο βαρώνος Ρότσιλντ ο πάπας της σκέψης σας...\nαθεόφοβος Παρασκευή, Νοεμβρίου 23, 2012 12:58:00 μ.μ.\n...και αν και είναι έξω από την αισθητική μας θάχει και "λυτσαρίσματα".\nΠράγματι η βία και τα λιντσαρίσματα είναι θέμα αισθητικής!\nΓι΄αυτό την αναγάγει σε βασική του θεματολογία ο Ταραντίνο ενώ για τα λιντσαρίσματα ειδικός αναδείχτηκε, ο χάριν του ονόματος του αδελφού του πολιτικός ογκόλιθος, Παναγούλης!\nΤώρα για το υπόλοιπο παραλήρημα σε πρώτο μάλιστα πληθυντικό πρόσωπο, από τις κωλοτρυπίδες, τα μοσχάρια που μουγκανίζουν, τους πιθανούς φοροφυγάδες, τα ΚΕΠ και το ΕΤΗΗΔΕ μέχρι τους σπόρτσαν προξένους και τον πάπα της σκέψης μας Ρότσιλντ τι να πω;\nΟύτε ο Στρατούλης με την συνδρομή του Λαφαζάνη δεν μπορεί να τα συνδυάσει τόσο περιεκτικά για να προσπαθήσει να δικαιολογήσει τα αδικαιολόγητα!\nΔηλαδή όσα γράφει ο Γεωργιλές!\nΑνώνυμος Παρασκευή, Νοεμβρίου 23, 2012 8:34:00 μ.μ.\nΚαι εγώ σαν φοροφυγάς αναρωτιέμαι...\nΦίλε Διονύση σου έχει τύχει ποτέ να περνάς από ένα σημείο επέμβασης συνεγρείου υπηρεσίας υδρευσης - αποχέτευσης, για παράδειγμα και να παρατηρείς 10 επιστάτες να κοιτούν έναν εργαζόμενο χωμένο σε κάποια γούβα? Αυτή η εικόνα εσένα δεν σε έκανε να αναρρωτηθείς "πω ρε πούστη μου κοίτα τι πληρώνουμε..."?\nargosholos Κυριακή, Νοεμβρίου 25, 2012 11:55:00 π.μ.\nΌταν βλέπεις τον όχλο να επιτίθεται σε ένα τρομοκρατημένο άτομο, τότε βλέπεις το πρόσωπο του φασισμού και της ζωώδους θρασυδειλίας. Το άτομο μπορεί να είναι ένας δεμένος εγκληματίας, ένας βιαστής, ένας μετανάστης, ένας διαιτητής ή ακόμα δικτάτορας-πρεσβευτής-πρώην υπουργός μεσ'τα αίματα, δεν έχει σημασία...\nΦυσικά οι αγωνιστές του φραπέ, μετά την πράξη αντίστασης προς τη πατρίδα του κουτσού σακάτη, θα πήγαν στη πορεία του Πολυτεχνείου να καταγγείλουν τον φασισμό!\nΑνώνυμος Δευτέρα, Νοεμβρίου 26, 2012 3:32:00 π.μ.\nΟ ΔΡΑΚΟΥΛΑΣ, ΟΙ ΒΡΥΚΟΛΑΚΕΣ, ΤΑ ΖΟΜΠΙ ΚΑΙ ΟΙ ΤΑΙΝΙ...\nΔ΄ ΙΡΑΝ -ΠΕΡΣΕΠΟΛΙΣ\nΑΠΟ ΤΗΝ BARBARA ΣΤΑ ΛΑΘΗ ΤΟΥ ΜΑΘΗΜΑΤΟΣ ΑΝΑΤΟΜΙΑΣ Τ...\nΤΟ ΠΡΩΤΟ ΚΑΙ ΜΟΝΑΔΙΚΟ ΠΟΔΗΛΑΤΟ ΤΗΣ ΖΩΗΣ ΜΟΥ\nΕΚΛΟΓΕΣ ΕΔΩ ΚΑΙ ΤΩΡΑ ΓΙΑ ΝΑ ΜΙΛΗΣΕΙ Ο ΛΑΟΣ !\nΜΑΖΕΥΤΗΚΑΝ ΑΡΑΓΕ ΟΛΟΙ ΟΙ ΡΑΤΣΙΣΤΕΣ ΣΤΟ ΧΑΛΑΝΔΡΙ;


Outro - Σελίδα 8\nAMD Ryzen 3000XT Series CPUs Review: Matisse Refresh - Outro\nΣελίδα 8 από 7: Outro\nΒρισκόμενοι προς το τέλος της παρουσίασης, συλλέγουμε τις σκέψεις μας γύρω από τα τρία νέα CPUs που φέρνει από σήμερα η AMD στην αγορά. Στις δοκιμές μας είχαμε τα δύο εξ’ αυτών, Ryzen 5 3600XT και τον Ryzen 7 3800XT και ο πρώτος αναμένουμε να παραμείνει το πιο δημοφιλές part από άποψης κόστους/απόδοσης. Όπως περιμέναμε οι επιδόσεις αυξάνονται ελαφρώς αλλά η, κατά την AMD, βελτιωμένη λιθογραφία των 7nm της TSMC συνεισφέρει στα πιο σταθερά clocks αυτής της φουρνιάς των επεξεργαστών. Το συγκεκριμένο κομμάτι είχε παίξει αρκετά στην ειδησεογραφία πριν από μερικές εβδομάδες, μιας και αρκετοί χρήστες δεν έβλεπαν για πολλή ώρα τα υψηλά clocks του ακριβού επεξεργαστή τους. Η AMD ξεκαθάρισε αργότερα και σε επίσημα reddit threads πως η συχνότητα είναι ευκαιριακή και αυξάνεται για μικρό χρονικό διάστημα (με δυνατότητα να φτάσει και το μέγιστο boost clock εάν είναι δυνατό), ενώ εξαρτάται σημαντικά από την ισχύ της ψύξης που έχουμε εγκατεστημένη στο σύστημα. Στις gaming δοκιμές μας παρατηρήσαμε μια αύξηση στα clocks που παρέμεινε αρκετά σταθερή κατά το gaming, όπως έδειξαν οι μετρήσεις στο ιστόγραμμα νωρίτερα μέσα στη παρουσίαση.\nΗ τιμολογιακή πολιτική της AMD στη συγκεκριμένη φουρνιά παραμένει ίδια με αυτή των Ryzen 3000, κάτι που δε περιμέναμε, αφού θα θέλαμε να δούμε χαμηλότερες προτεινόμενες τιμές λιανικής, ειδικά βλέποντας το πόσο μικρή είναι η αύξηση στις επιδόσεις σε σχέση τα υπόλοιπα μοντέλα της σειράς. Οι θερμοκρασίες ήταν υψηλές στα εν λόγω κομμάτια και έτσι καταλαβαίνουμε γιατί η AMD δεν δίνει ψύκτρα μαζί με κάποια parts όπως τον Ryzen 7 3800XT και τον Ryzen 9 3900XT. Κατά τα άλλα η αύξηση στις συχνότητες συνεπαίρνει αυτομάτως και την κατανάλωση των επεξεργαστών μας για μερικά watt, όμως τα νούμερα δεν είναι ανησυχητικά όμως και θεωρούμε ότι κοντράρονται από τη βελτιστοποιημένη λιθογραφία των 7nm της TSMC, μέχρι έναν βαθμό.\nΕφόσον οι gaming επιδόσεις των Ryzen 3000 ανταγωνίζονταν και σε μερικές περιπτώσεις ξεπερνούσαν αυτές των αντίστοιχων της Intel, οι Ryzen 3000XT ανεβάζουν ακόμη λίγο τον πήχη, προσφέροντας κορυφαίες πλέον επιδόσεις στη κατηγορία τους. Αυτό, δύσκολα θα περάσει απαρατήρητο από όσους θέλουν να αναβαθμίσουν τα gaming setups, εν όψει των νέων τίτλων που ακολουθούν στο 2020, ή όσων ψάχνουν να στήσουν ένα υψηλών προδιαγραφών PC, αναβαθμίζοντας από πιθανόν παλιότερες πλατφόρμες της αγοράς.\nΒελτιωμένα boost clocks που μένουν για περισσότερη ώρα σε πλήθος εφαρμογών και games.\nΜείωση τιμών σε ορισμένα SKUs, όπως τον Ryzen 5 3600X θα αποτελέσουν δεαστικές προτάσεις για δεκάδες gamers.\nΟι 3000XT είναι οι ταχύτεροι επεξεργαστές σε single thread workloads.\nΣταθεροί chipset drivers, με ασταθές όμως πρόγραμμα εγκατάστασης.\nΟι σωστές ρυθμίσεις στο BIOS είναι ακόμα απαραίτητες για να πάρετε το 100% από τον επεξεργαστή. (Χωρίς overclock).\n*Ευχαριστούμε θερμά τη CDMedia.gr για τη παραχώρηση των The Division 2 και Far Cry New Dawn.


Η ΛΥΣΗ. - k-proothisi advertises\nHome / ΑΡΜΑΓΕΔΩΝ / ΕΛΛΑΣ / ΚΟΙΝΩΝΙΚΑ / ΝΤΟΚΟΥΜΕΝΤΟ / ΝΤΠ / ΟΙΚΟΝΟΜΙΚΑ / ΠΡΩΘΥΠΟΥΡΓΟΙ / ΤΣΙΠΡΑΣ / Η ΛΥΣΗ.\nk-proothisi advertises Ιανουαρίου 22, 2017 ΑΡΜΑΓΕΔΩΝ, ΕΛΛΑΣ, ΚΟΙΝΩΝΙΚΑ, ΝΤΟΚΟΥΜΕΝΤΟ, ΝΤΠ, ΟΙΚΟΝΟΜΙΚΑ, ΠΡΩΘΥΠΟΥΡΓΟΙ, ΤΣΙΠΡΑΣ\nΤΟ ΠΡΟΒΛΗΜΑ ΤΗΣ ΚΛΟΠΗΣ ΤΩΝ ΕΛΛΗΝΙΚΩΝ ΚΑΤΑΘΕΣΕΩΝ (μέσω των capitals controls) ΚΑΙ Η ΛΥΣΗ ΤΟΥ ΠΛΑΣΤΙΚΟΥ ΧΡΗΜΑΤΟΣ\nΗ κλοπή των ελληνικών καταθέσεων, μέσω των capitals controls, αποτελεί πλέον μία «χωνεμένη» και παθητικά αποδεκτή πραγματικότητα – για τους αδαείς αποδέκτες – θύματα. Η, άνευ κριτική σκέψη, αποδοχή αυτής της κυβερνητικής επιχείρησης όμως, δεν αποτελεί φαινόμενο της μίας μέρας. Οι προεκτάσεις και το μέγεθος των συνεπειών που προκαλούνται από αυτή την παθητική στάση μπορούν να αποβούν μοιραίες και ανεπανόρθωτες για το μέλλον, όχι μόνο της χώρας, αλλά όλων μας. Με αυτό το άρθρο, επιχειρώ να τονίσω κομβικά σημεία του ζητήματος, με απώτερο σκοπό την αφύπνιση του μέσου Έλληνα, όσον αφορά τις ασυνείδητες επιλογές του. Η θέση που καταθέτω, ουδεμία σχέση έχει με πολιτικά κίνητρα.\nΘα μιλήσω σε πρώτο πρόσωπο, προκειμένου να δείξω στους αναγνώστες το πραγματικό μέγεθος της κατάστασης. Ας υποθέσουμε ότι κατάφερνα με διάφορους τρόπους, σαν κυβέρνηση, (όπως και έγινε) να κρατήσω τις καταθέσεις σας (με παρακράτηση) στην απόλυτη κυριαρχία μου. Σαφώς, θα κάνω αυτή ην παρακράτηση χωρίς να σας έχω ενημερώσει νωρίτερα· επίσης, δε θα σας γνωστοποιήσω τίποτα σχετικά με την ιδιόχρηση που θα υποστούν τα χρήματά σας από την κυβέρνησή μου, ούτε βέβαια και για όσα θα εξοικονομήσω διαχειριζόμενος τις καταθέσεις σας κατά το δοκούν. Ωστόσο, θα έχετε δικαίωμα να εισπράττετε ένα ποσό, που εγώ θα έχω καθορίσει ως επιτρεπόμενο, κάθε εβδομάδα· από το συνολικό πλούτο σας τον οποίο – με τη θέλησή σας – παρακρατώ και αξιοποιώ για δικό μου όφελος. Επίσης, μέσω αυτή της νοητής συμφωνίας που έχουμε (ανεπαισθήτως) συνάψει εναντίον σας, με έμμεσο τρόπο, δε σας είναι επιτρεπτό να δημιουργήσετε εμπορική κίνηση με ποσό ανώτερο από αυτό που εγώ έχω καθορίσει. Ουσιαστικά, διαχειρίζομαι τον πλούτο σας χωρίς εσείς να έχετε καμία δυνατότητα παρέμβασης σε αυτή τη διαχείριση. Το αποτέλεσμα είναι να μην μπορείτε να αναπαράγετε τον πλούτο – χρήμα προκειμένου στη δημιουργία νέου πλούτου. Η βελτίωση της διαβίωσής σας καθώς και του γενικότερου βιωτικού επιπέδου σας γίνεται, με αυτό τον τρόπο, ακατόρθωτη. Συνεπώς, ελέγχω τη ζωή σας σε όλο το εύρος της.\nΑς μην ξεχνάμε ότι σε όλα τα δικτατορικά καθεστώτα ανά τον κόσμο αυτό είναι το ζητούμενο και εγώ κατάφερα να το πετύχω δια της άγνοιάς σας και με τη συγκατάθεσή σας. Επειδή όμως, πιθανόν κάποιοι να πήραν χαμπάρι το μέγεθος της απάτης μου εναντίον τους και φωνάζουν, θα πρέπει να βρω ένα τρόπο ώστε να συμφωνήσουν ότι πήραν τα χρήματά τους άτοκα και χωρίς κανένα μέρισμα από τις πιθανές επενδύσεις που έχω κάνει τόσο καιρό με τα παρακρατημένα χρήματά σας – που τόσο καλοκάγαθα μου παραχωρήσατε προς αξιοποίηση. Σπάζοντας το κεφάλι μου λοιπόν να βρω λύση προκειμένου και τα χρήματά σας να συνεχίσω να έχω υπό προσωπική διαχείριση και οι «αγανακτισμένοι» να ησυχάσουν συμφωνώντας μαζί μου, ανακαλύπτω το ΠΛΑΣΤΙΚΟ ΧΡΗΜΑ. Με αυτό τον τρόπο, είμαι σίγουρος ότι όλοι θα είμαστε ευχαριστημένοι και επιτέλους θα μπορέσω να ολοκληρώσω τη δόλια δουλειά μου με την ησυχία μου.\nΘα δώσω σε όλους σας από μια κάρτα αντί να σας δώσω τα χρήματά σας, τα οποία χρειάζομαι οπωσδήποτε, για να κάνετε τις δουλειές σας. Για παράδειγμα, πες ότι πρέπει να σου δίνω από τα δεδουλευμένα σου 1000 ευρώ το μήνα για να καλύψεις τις ανάγκες σου, σίτισης, ένδυσης, ενοικίου, ρεύμα, νερό, τηλέφωνο και όποιες άλλες ανάγκες έχεις, φαντάζεσαι πόσο ποιο φτωχός θα γίνω (και ειδικά τώρα που έχω καλομάθει) αν βγάλω από τη τσέπη μου να σας δώσω τα χρήματά σας να τα κάνετε ότι θέλετε; Σαφώς και δεν μπορώ να περιμένω να τα καταναλώσετε για να ξαναέρθουν στην κυριότητά μου. Συνεπώς, θα σας δώσω, χρησιμοποιώντας οποιοδήποτε παραμύθι, μια κάρτα την οποία θα πάρετε και θα πείτε και ένα τραγούδι.\nΑς δούμε πώς θα γίνει αυτό. Έστω ότι σου έδωσα τα δεδουλευμένα σου σε κάρτα 1000 ευρώ για ένα μήνα. Εσύ, ας πούμε, θα καταναλώσεις 100 ευρώ την πρώτη μέρα (συγχρόνως, κάθε φορά που χρησιμοποίησες την κάρτα σου μέσα στην ημέρα, έως ότου να χαλάσεις τα 100 ευρώ, η τράπεζα εκμεταλλεύεται διπλά το κεφάλαιό σου) αυτά τα 100 εκατό ευρώ εγώ θα πρέπει να τα πληρώσω. Ενώ εσύ τα πλήρωσες τις μετρητοίς εγώ θα τα πληρώσω μέσα σε ένα χρονικό διάστημα που φυσικά θα ορίσω εγώ. Φυσικά έχω στα χέρια μου και τα υπόλοιπα 900 ευρώ που δεν έχεις καταναλώσει ακόμα και πιθανόν να μην τα καταναλώσεις δικά σου είναι άλλωστε ό,τι θες την κάνεις την καρτούλα. Τα 100 ευρώ που ξόδεψες, ξέρω και που ακριβώς τα ξόδεψες. Και θα μου πεις τώρα «σιγά μωρέ και τι έγινε ξέρεις τι αγόρασα και λοιπόν»; Θα σου απαντούσα τα εξής: «διακρίνω από τις κινήσεις της κάρτας που σου έδωσα ότι κάνεις χρήση πολλών λιπαρών τροφών και αυτό – πιθανότατα στο μέλλον – θα έχει ως αποτέλεσμα να κινδυνεύεις από καρδιοαγγειακές παθήσεις», αυτό, σχεδόν με προετοιμάζει για το μελλοντικό γεγονός της νοσηλείας σου. Κατά συνέπεια, οι ασφαλιστικές σου εισφορές θα πρέπει να αυξηθούν κατά 30% για να μπορώ τουλάχιστον να σε κάνω καλά. Τι νομίζεις ερήμην με έχωσες διευθυντή και πληρεξούσιό σου; Σε περίπτωση που δεν καταναλώσεις όλο το ποσό σου (1000 ευρώ) θα το εντάξω με τα υπόλοιπα χρήματά σου – που παρακρατώ στην τράπεζα – χωρίς να σου προσφέρεται καμία περίπτωση η οποία να σου επιτρέπει να πάρεις το ποσό σου ολόκληρο στα χέρια σου. Κοινώς, δε θα έχεις καμία δυνατότητα (προ capitals controls) ρευστοποίησης. Έτσι, μη μπορώντας να κάνεις διαφορετικά και επειδή η κάρτα σου παρέχει και ένα prestige, τελικά θα συμφωνήσουμε υπέρ μου.\nΑς μην παραλείψω να σου γνωστοποιήσω το γεγονός ότι, το δικτατορικό σύστημα που εφαρμόζω μεταξύ μας δεν έχεις κανένα λόγο να το θεωρήσεις ανελεύθερο και ολοκληρωτικό. Άλλωστε, με τόσο πλούτο που κατέχεις, σίγουρα χρειάζεσαι έναν δεινό διαχειριστή σαν κι εμένα προς αξιοποίησή του. Όπως τα μουλάρια δεν είναι δυνατόν να εμπορευθούν αυτό που κουβαλάνε, έτσι κι εσύ εμφανίζεσαι, μάλλον ανίκανος να κατέχεις ακόμη και τα ίδια τα κεκτημένα σου. Μόνη λύση σου τα zanax και ο ύπνος. Καληνύχτα.\nΗ ΛΥΣΗ. Reviewed by k-proothisi advertises on Ιανουαρίου 22, 2017 Rating: 5


5 hacks για να έχουν τα ρούχα σου τέλεια εφαρμογή\nΠιστεύω στο ότι «όσο μεγαλώνεις, μαθαίνεις». Ειδικά όσον αφορά τη ζωή. Αυτό το ρητό όμως ισχύει και με το στιλ ενός ανθρώπου. Μεγαλώνοντας και πειραματίζοντας με το στιλ σου, μαθαίνεις και κάτι καινούργιο. Τι σου αρέσει να φοράς, πώς να το φοράς, τι ταιριάζει στον σωματότυπό σου.\nΠαρ’ όλα αυτά, κανείς δεν είναι τέλειος. Θα έρθει κάποια στιγμή στη ζωή σου, σε όποια ηλικία κι αν βρίσκεσαι, που τα δεν θα έχουν τα ρούχα σου τέλεια εφαρμογή. Μπορεί να αγοράσεις ένα νέο ρούχο και να μην εφαρμόζει άψογα. Συμβαίνει.\nΤι να κάνεις όταν δεν έχουν τα ρούχα σου τέλεια εφαρμογή\nΣε αυτές τις περιπτώσεις, λοιπόν, πιστεύω ότι μια γυναίκα πρέπει να έχει μια/έναν καλή/ό μοδίστρα/στρο. Μία/έναν που να έχει την ικανότητα να μεταποιεί τα ρούχα της και να τα φέρνει στα μέτρα της. Και πάλι όμως θα πω. Δεν έχουμε όλες οι γυναίκες έναν τέτοιο άνθρωπο. Ή αν τον έχουμε, δεν έχουμε πάντα το χρόνο ή το budget για μεταποιήσεις. Σε αυτές τις περιπτώσεις, λοιπόν, θέλω να σου μιλήσω σήμερα. Για όλα αυτά τα ρούχα της ντουλάπας, που δεν έχουν τέλεια εφαρμογή πάνω σου. Υπάρχουν μερικά στιλιστικά hacks που μπορείς να εφαρμόσεις για να εφαρμόσουν τελικά άψογα πάνω σου.\nΑν ένα φόρεμα ή jacket είναι πολύ φαρδύ\nΗ δημοσίευση κοινοποιήθηκε από το χρήστη Chrissy Rutherford (@chrissyford) στις 17 Σεπ, 2018 στις 5:24 πμ PDT\nΒρες ένα αξεσουάρ, όπως μια ζώνη και δες την γύρω από τη μέση. Θα δημιουργήσεις αμέσως καμπύλες και μια όμορφη σιλουέτα, ακόμα κι αν είναι φαρδύ το ρούχο.\nΑν ένα παντελόνι ή φούστα είναι φαρδύ\nΗ δημοσίευση κοινοποιήθηκε από το χρήστη Aimee Song (@aimeesong) στις 10 Μάρ, 2020 στις 4:25 μμ PDT\nΚαι πάλι μια ζώνη σε αυτή την περίπτωση είναι μια καλή λύση. Διαφορετικά, μπορείς να βάλεις την μπλούζα σου από μέσα. Όσο πιο παχύ το ύφασμα της μπλούζας τόσο καλύτερα, καλύπτοντας έτσι καλύτερα το κενό, προσφέροντας τέλεια εφαρμογή.\nΑν μια μπλούζα ή φόρεμα έχει μεγάλο ντεκολτέ ή άνοιγμα\nΗ δημοσίευση κοινοποιήθηκε από το χρήστη Gabi (@gabifresh) στις 17 Μάι, 2019 στις 12:25 μμ PDT\nΕίτε λόγω σχεδίου, είτε λόγω μεγαλύτερου μεγέθους, ένα ρούχο μπορεί να μην εφαρμόζει καλά στο ντεκολτέ. Σε αυτές τις περιπτώσεις μπορείς να σώσεις την κατάσταση, φορώντας κάτω απ’ αυτό το ρούχο ένα t-shirt ή τοπ.\nΑν το παντελόνι σου είναι μακρύ\nΗ δημοσίευση κοινοποιήθηκε από το χρήστη Noor (@noore) στις 18 Απρ, 2020 στις 12:25 μμ PDT\nΑν δεν έχεις χρόνο να κοντύνεις το παντελόνι σου, μια καλή λύση είναι τα τακούνια. Μπορείς να φορέσεις γόβες ή πλατφόρμες ή ακόμα και block heels. Ανάλογα με το ύψος του τακουνιού που νιώθεις άνετα να φοράς. Διαφορετικά, μπορείς να πειραματιστείς με το styling του παντελονιού, γυρνώντας τα μπατζάκια στο επιθυμητό μήκος για τέλεια εφαρμογή.\nΑν οι τιράντες του φορέματός σου πέφτουν από τους ώμους\nΗ δημοσίευση κοινοποιήθηκε από το χρήστη CARMEN HAMILTON (@carmengracehamilton) στις 22 Νοέ, 2015 στις 10:36 μμ PST\nΈνα φανταστικό hack είναι να περάσεις γύρω από τις τιράντες ένα μαντήλι ή μια όμορφη κορδέλα. Αυτό θα τις εμποδίσει από το να πέσουν, προσθέτοντας έξτρα πόντους στιλ στο look σου. Δέσε το μαντήλι ή την κορδέλα με δημιουργώντας έναν όμορφο φιόγκο για ένα ακόμα πιο εντυπωσιακό αποτέλεσμα.


Θετικός ο απόηχος των αποφάσεων της Συνόδου Κορυφής | Οικονομία | DW | 27.10.2011\nΘετικός ο απόηχος των αποφάσεων της Συνόδου Κορυφής\nΚούρεμα 50 %, νέο δάνειο, και ενισχυμένη εποπτεία τα όσα συμφωνήθηκαν για την Ελλάδα. Ποιά είναι όμως τα γενικά συμπεράσματα για τα οφέλη της Ελλάδας;\nΕίναι προφανές ότι το ελληνικό χρέος δεν ήταν διαχειρίσιμο συνεπώς το γεγονός ότι αποφασίστηκε μία απομείωση της τάξεως του 50% δίνει μια βαθιά ανάσα. Διότι ενδέχεται υπό προϋποθέσεις το ελληνικό χρέος να καταστεί διαχειρίσιμο. Επίσης με τα μέτρα του συνολικού πακέτου αναμένεται να καθησυχάσουν και οι αγορές, οι οποίες είχαν βάλει στο στόχαστρο την Ιταλία και την Ισπανία.\nΠαράλληλα υπάρχουν όμως και πολλές αβεβαιότητες και γκρίζες ζώνες. Η πρώτη αβεβαιότητα είναι αυτή καθ’ εαυτή η απόφαση της απομείωσης μιας χώρας. Αυτό δεν έχει ξανασυμβεί στην Ευρώπη. Δηλαδή δεν ξέρουμε πως θα αντιδράσουν οι αγορές, όταν η Ελλάδα χρειαστεί να βγει σε αυτές. Θα εμπιστευθούν ξανά την Ελλάδα, θα αγοράσουν πάλι ομόλογα; Η παράμετρος αυτή δεν είναι προβλέψιμη.\nΣε ότι αφορά την επιτήρηση: οι εθνικοί εμπειρογνώμονες θα εγκατασταθούν στην Ελλάδα και θα λειτουργούν παράλληλα με την τρόικα. Αυτό σημαίνει ότι ο έλεγχος θα είναι ασφυκτικός και θα δίνεται απευθείας αναφορά σε όλες τις χώρες-μέλη από τους εκπροσώπους τους.\nΡόλο-κλειδί παίζουν τράπεζες και EFSF\nΚαθοριστικό ρόλο σε αυτά θα παίξουν οι τράπεζες και η μέθοδος της μόχλευσης του Ευρωπαϊκού Ταμείου Χρηματοπιστωτικής Σταθερότητας (EFSF). Συγκεκριμένα από τις αντιδράσεις των τραπεζών στην απόφαση ενίσχυσης της κεφαλαιακής τους επάρκειας κατά 9% μέχρι το 2012 και από το πώς ακριβώς θα μεθοδευθεί η μόχλευση του EFSF, που έχει παραπεμφθεί στη σύνοδο των G20 (03.11.11).\nΕπομένως, όπως υποστηρίζουν οι οικονομικοί αναλυτές, τους επόμενους μήνες θα αποσαφηνιστεί εάν και κατά πόσον είναι αποτελεσματικές οι αποφάσεις της Συνόδου Κορυφής της ΕΕ.\nΝα σημειώσουμε ότι οι πρώτες αντιδράσεις των αγορών όπως καταγράφηκαν στα ευρωπαϊκά χρηματιστήρια ήταν θετικές, έτσι ο δείκτης DAX ξεπέρασε αρκετές φορές το συν 3,7%. Για ικανοποιητικό συμβιβασμό έκανε λόγο και ο Γιόζεφ Άκερμαν, επικεφαλής της Deutsche Bank και πρόεδρος του Διεθνούς Συνδέσμου Τραπεζών (IIF). Ο Γερμανικός Σύνδεσμος Ιδιωτικών Τραπεζών χαρακτήρισε τις αποφάσεις της Συνόδου «ηχηρό μήνυμα προς τις αγορές» και «σημαντικό βήμα για την αντιμετώπιση της κρίσης».\nΝίκος Μπέλλος / DPA / Βιβή Παπαναγιώτου\n«Κούρεμα» 50% του ελληνικού χρέους\nΗ συμφωνία με τους ιδιώτες πιστωτές για «κούρεμα» της τάξης του 50% του ελληνικού χρέους, που αντιστοιχεί σε 100 δις ευρώ, αποτελεί τη σημαντικότερη επιτυχία των μαραθώνιων διαβουλεύσεων στις Βρυξέλλες. (27.10.2011)\nΛέξεις κλειδιά Σύνοδος Κορυφής, θετικός απόηχος\nΜόνιμος σύνδεσμος https://p.dw.com/p/130Ag


Πάμε μαζί: Το κίνημα του "Ψόφα"...\nΗ οικονομική κρίση έφερε πολλές αλλαγές στην καθημερινότητα μας. Σε ένα πολιτισμένο κράτος θα περίμενε κάποιος πως θα υπήρχε αλληλεγγύη, σεβασμός και πως όλοι μαζί ενωμένα θα ξεπερνούσαμε άλλη μια δύσκολη περίοδο που πλήττει την χώρα μας. Μια βασική αρχή που κληροδοτείται από τους παλιούς στους νέους είναι πως «στα δύσκολα φαίνεται ο άνθρωπος».\nΔυστυχώς, επήλθε η πλήρης κοινωνική ρήξη και επικρατεί το δόγμα «ο θάνατος σου η ζωή μου». Βασικά ένστικτα επιβίωσης καταβροχθίζουν την ανθρώπινη αξιοπρέπεια. Η οργή του κόσμου είναι λογική, ωστόσο υπάρχουν και όρια. Γινόμαστε μάρτυρες κανιβαλισμού. Όποιος διαφωνεί μαζί μας, καλύτερα να πεθάνει είναι το σλόγκαν των ημερών.\nΣυγγραφείς, άνθρωποι του πνεύματος, πολιτικοί δέχονται επιθέσεις έντονης ψυχολογικής και λεκτικής βίας, που σ΄ ένα πολιτισμένο κράτος τέτοια γεγονότα δεν θα έπρεπε να υφίστανται. Στο περιστατικό με τον άδικο θάνατο του παλληκαριού που πήδηξε από το λεωφορείο επειδή δεν μπορούσε να πληρώσει ένα εισιτήριο, ένα tweet της συγγραφέα Λένας Διβάνη προκάλεσε την οργή χιλιάδων χρηστών του διαδικτύου. Δεν θα εξετάσω το ατυχές tweet. Οι αντιδράσεις όμως των μαχητών του πληκτρολογίου ήταν ενδεικτικές μιας κοινωνίας που καταρρέει.\nΥπήρξαν στο προσωπικό της προφίλ στο Facebook περισσότερα από 500 σχόλια που την έβριζαν με τις χειρότερες εκφράσεις: «ψόφα μωρή», «αυτοκτόνα» και άλλα πολλά επαναλαμβάνονταν από ανθρώπους που δεν την γνώριζαν αλλά ξεσπούσαν την οργή τους και νόμιζαν πως υπερασπίζονταν το άτυχο παλληκάρι. Σε ποια όμως πολιτισμένη κοινωνία υπερασπίζεσαι ένα νεκρό, ευχόμενος σε άλλους να ψοφήσουν και προτρέποντας τους να αυτοκτονήσουν;\nΠριν από μερικές μέρες Η Φώφη Γεννηματά έπεσε θύμα λεκτικής βίας. Οι συνδικαλιστές που την προπηλάκισαν της «εύχονταν να ψοφήσει από καρκίνο». Η Φώφη Γεννηματά δίνει μάχη ενάντια στον καρκίνο και οι δυο γονείς της έφυγαν από την επάρατο νόσο. Αν κάποιος πιστεύει πως δεν είναι καλή υπουργός τότε ας μην την ψηφίσει να εκλεγεί. Αν δεν πιστεύει στις ίδιες πολιτικές πεποιθήσεις έχει το κάθε δικαίωμα να μην την ψηφίσει. Αλλά να εύχεσαι, επειδή διαφωνείς πολιτικά, σε κάποιον να πεθάνει από αρρώστια, ποιο το όφελος;\nΗ Γλύκατζη – Αρβελέρ, η Μαρία Ρεπούση, ο Πέτρος Τατσόπουλος, ο Χρήστος Χωμενίδης και άλλοι πολλοί έχουν και αυτοί υποστεί την ίδια βία. Ζούμε την εποχή που κυνηγιέται η ελεύθερη άποψη και μέσω της δύναμης του όχλου επιχειρείται η εξαφάνιση της. Ασχέτως αν κανείς συμφωνεί ή διαφωνεί με τις απόψεις των προηγούμενων, κανείς δεν έχει το δικαίωμα να τους αφαιρέσει το δικαίωμα στο λόγο.\nΔιακόσια χρόνια πριν ο Βολταίρος είχε πει πως «Δε συμφωνώ με ούτε μια λέξη από όσα λες, αλλά θα δώσω και τη ζωή μου ακόμα για να λες ελεύθερα όσα πρεσβεύεις».\nΑπέναντι στο κίνημα του «ψόφα» οφείλουμε να δημιουργήσουμε το κίνημα της «Ζωής». Να υπερασπιστούμε όλα τα ανθρώπινα δικαιώματα με όλες μας τις δυνάμεις. Άλλωστε το βασικό δικαίωμα το οποίο και καταπατεί το κίνημα του «Ψόφα», είναι το δικαίωμα στη Ζωή και το δικαίωμα στην αξιοπρέπεια.\nΌσο κι αν προκαλούν τον φόβο, όσο κι αν επιτίθενται, η άμυνα μας είναι η προστασία της Δημοκρατίας και των Ανθρωπίνων Δικαιωμάτων.\nΕίναι μια μάχη που δεν πρέπει να χαθεί!\nΑναρτήθηκε από anendotosagonas στις 1:08 μ.μ.\nΘύελλα για το «λιντσάρετέ τον» του Καμμένου (βιντεο)\nΜεγάλη άνοδος στις πωλήσεις της Volvo τον Απρίλιο - Η Volvo κατέγραψε για 10ο συνεχόμενο μήνα άνοδο στις πωλήσεις της παγκοσμίως, κλείνοντας τον Απρίλιο με αύξηση 97,5% σε σχέση με τον αντίστοιχο μήνα του 2020.\nΚαββαθάς: Πνίγονται από τα χρέη οι επιχειρήσεις – Απαιτείται νέα γενιά ρυθμίσεωνNewsroom Newsroom Τετάρτη, 05 Μαΐου 2021 – 19:39 - Καββαθάς: Πνίγονται από τα χρέη οι επιχειρήσεις – Απαιτείται νέα γενιά ρυθμίσεωνNewsroom Newsroom Τετάρτη, 05 Μαΐου 2021 – 19:39 Το 40% των μικρομεσαίων επ...\nΜπορεί η Άρσεναλ; - Στο *webfreebets.com* δεν βλέπoυμε τόσο ισχυρό το ενδεχόμενο για αγγλικό εμφύλιο στον τελικό του Γιουρόπα Λιγκ. Η Βιγιαρεάλ μπορεί να υστερεί σε εμπειρία...\nเมืองหลวงของไนจีเรียตื่นตัวสูงต่อภัยคุกคาม - กองกำลังตำรวจไนจีเรียได้นำกำลังเจ้าหน้าที่ขี่ม้าและรถจักรยานยนต์ในเมืองหลวงอาบูจาท่ามกลางรายงานว่ากลุ่มนักรบญิฮาดวางแผนที่จะปฏิบัติการโจมตีในเมืองหลวง โฆษกต...\nΟ Πάγκαλος Ιωσήφ ως τύπος Χριστού και ως διαχρονικό πρότυπο αγάπης και προσφοράς! - Μεγάλη Δευτέρα σήμερα! Γι’ ακόμη μια χρονιά φτάσαμε στο κατώφλι της Μεγάλης Εβδομάδος! Της εβδομάδος που όλοι οι Χριστιανοί επί της γης αλλά και κάθε ...


Κορωνοϊός: Σε καραντίνα η Σχολή Ευελπίδων – Πληροφορίες για 17 κρούσματα ~ BORDERNEWS.GR\n10/21/2020 07:59:00 π.μ. Border News No comments\nΣύμφωνα με το militaire.gr, «την Τρίτη 20 Οκτωβρίου ανακοινώθηκε πως η Στρατιωτική Σχολή Ευελπίδων μπαίνει σε καραντίνα για 2 εβδομάδες – 2 εβδομάδες μέχρι νεότερη ενημέρωση-εως Τρίτη 3 Νοεμβρίου τη στιγμή που δεν ισχύει κάτι αντίστοιχο για το νομό Αττικής ούτε σε άλλα ΑΣΕΙ-ΑΣΣΥ.\nΗ απλή λύση που εφάρμοσε η σχολή είναι η εξής: έκτακτη υποχρεωτική καραντίνα εντός σχολής για 2 εβδομάδες και επανεξέταση του ζητήματος τότε έτσι ώστε να μην υπάρξει περίπτωση να μην κολλήσει κάποιος που τώρα δεν νοσεί ήδη. Αυτονόητο είναι πως η πρωινή γυμναστική συνεχίζεται κανονικά όπου τρέχουν κανονικά ο ένας δίπλα στον άλλο. Βέβαια η γυμναστική σε ανοιχτούς χώρους, πχ. εξωτερικό γυμναστήριο / μονόζυγα έχει ήδη απαγορευτεί καθώς και η χρήση του γυμναστηρίου.


Σαν σήμερα, 3 Μαΐου, στο Αγρίνιο και στον κόσμο - Antenna Star\nΣαν σήμερα, 3 Μαΐου, στο Αγρίνιο και στον κόσμο\nΓεώργιος, Γεωργία, Διόδωρος, Μαύρος, Μαύρα, Μαυρουδής, Ξένιος, Ξενία, Ροδόπη, Ροδοπιανός, Ροδοπιανή.\nΓια τις 3 Μαΐου του 1925 είχε προγραμματιστεί λαϊκή συγκέντρωση κατά ενός καπνικού νομοσχεδίου, το οποίο είχε κατατεθεί στην Εθνοσυνέλευση για ψήφιση. Όπως αναφέρει ο ΡΙΖΟΣΠΑΣΤΗΣ της επόμενης μέρας «αι στρατιωτικαί αρχαί απηγόρευσαν αυθαιρέτως τούτο». Το σωματείο των καπνεργατών της πόλης αμέσως μετά από αυτή την απαγόρευση έστειλε στην Κυβέρνηση το παρακάτω τηλεγράφημα:\n«Λόγω απαγορεύσεως παρ’ αρμοδίων αρχών σημερινής λαϊκής συγκεντρώσεως συμφώνως προς απόφασιν τετάρτης καπνεργατικής συνδιασκέψεως δι’ απόρριψιν αντιλαϊκού, αντικαπνικού νομοσχεδίου υποβληθησομένου Εθνοσυνέλευσιν προς ψήφισιν και προς αποδοχήν υπομνήματος καπνεργατικής ομοσπονδίας, διαμαρτυρόμεθα μετ’ αγανακτήσεως δι’ ανελεύθερα μεσαιωνικά μέτρα αιτούντες άμεσων άρσιν τούτων και ελευθερίαν συγκεντρώσεων. Εντολή διοικήσεως. Ο Γραμματεύς Φουρνέλης. (Ριζοσπάστης 4/5/1925)\nΕπόμενο Κατούνα: Σήμερα το μεσημέρι το «τελευταίο αντίο» στην 30χρονη Μαρία


Πάμε Στοίχημα ημιτελικά Λιγκ Καπ: Ευκαιρία για την Τόττεναμ | BetCatalog\nΈνα ματς το μέλλον του Ιντζάγκι\nΠρογνωστικά Κύπελλο Ελλάδας: Δυνατές μάχες στη φάση των “16”\nΠάμε Στοίχημα ημιτελικά Λιγκ Καπ: Ευκαιρία για την Τόττεναμ\n21/01/2015 Δεν υπάρχουν Σχόλια\n21:45 ΤΟΤΤΕΝΑΜ – ΣΕΦΙΛΝΤ ΓΙΟΥΝΑΪΤΕΝΤ\nΔιπλοί αγώνες. Ο επαναληπτικός την επόμενη Τετάρτη στην έδρα της Σέφιλντ Γιουνάιτεντ.\nΤΟΤΤΕΝΑΜ: Δυσκολεύτηκε αρκετά να κάμψει την αντίσταση της Σάντερλαντ, αλλά τα κατάφερε επιστρέφοντας στις νίκες με την εντός έδρας επικράτηση με 2-1. Ο Βερτόγκεν της έδωσε το προβάδισμα στο 3’, που ευνοήθηκε από τις κόντρες, αλλά ισοφαρίστηκε στο 31’ με απευθείας εκτέλεση φάουλ. Στις καθυστερήσεις ο Κέιν είχε δοκάρι και στην επανάληψη ζορίστηκε αρκετά, γλίτωσε από διπλή ευκαιρία της Σάντερλαντ στο 82’ και τελικά έφτασε στο γκολ στο 88’ σε αντεπίθεση με τον Έρικσεν. Μεγάλη απόκρουση του Γιορίς στις καθυστερήσεις. Χωρίς κανένα λόγο ακυρώθηκε πεντακάθαρο γκολ ως οφσάιντ από τον Βερτόγκεν, όταν ο Παντιλίμον είχε ανεβεί για κόρνερ, αν και ο Βέλγος πήρε καθαρά τη μπάλα πίσω από το κέντρο. Επέστρεψε στις νίκες και στο κυνήγι για την τετράδα, η οποία απέχει σταθερά τρεις βαθμούς. Ο ανταγωνισμός φέτος είναι σε τέτοιο σημείο, που εκτός από το γόητρο το Λιγκ Καπ εξασφαλίζει έξοδο στο Γιουρόπα, οπότε ο Ποκετίνο δε θα ρισκάρει σήμερα. Του λείπουν άλλωστε και παίχτες. Στο Κόπα Άφρικα ο κεντρικός μέσος Μπενταλέμπ (11 συμμ.). Αμφίβολοι οι κεντρικοί αμυντικοί Φάσιο (12 συμμ.), Καμπούλ (11 συμμ.), Κίρικες (6 συμμ.), ο κεντρικός μέσος Μέισον (15 συμμ./2 ασίστ) και ο εξτρέμ Λαμέμα (19 συμμ./1 γκ./4 ασίστ).\nΣΕΦΙΛΝΤ ΓΙΟΥΝΑΪΤΕΝΤ: Δίκαιη η εκτός έδρας ήττα από την ΜΚ Ντονς με 0-1, αν και στο τέλος προσπάθησε να σώσει τουλάχιστον τον βαθμό. Παραμένει πάντως ζωντανή στο παιχνίδι για τα πλέι-οφ της Λιγκ 1. Θα είναι όμως πολύ δύσκολο το έργο της, αφού εκτός τις 4 πρώτες που έχουν πάρει σημαντικό προβάδισμα (2 απευθείας στην Τσάμπιονσιπ, οι άλλες δύο πλέι-οφ), οι θέσεις 5-6 που κλείνουν την τετράδα των μπαράζ έχουν αυτή τη στιγμή 10 μνηστήρες με βαθμολογία από 37 έως 33 βαθμούς. Τελευταία αναμέτρηση της με την Τόττεναμ ήταν περίοδο 2006-07, την τελευταία που βρέθηκε στη μεγάλη κατηγορία, όταν και την είχε κερδίσει εντός έδρας με 2-1. Θεωρείται η μικρή ομάδα του Σέφιλντ (η άλλη είναι η Γουέντσντεϊ), αν και μετράει στο παλμαρέ της ένα τίτλο στην Πρέμιερ (1898) και 4 κύπελλα, το νεότερο το 1924. Στη μεγάλη κατηγορία έχει βρεθεί μόλις 20 φορές τα τελευταία 82 χρόνια! Φέτος όμως θέλει να κάνει τη διαφορά και ονειρεύεται τον τίτλο, φτάνοντας για πρώτη φορά στην ιστορία της στα ημιτελικά του Λιγκ Καπ, έχοντας αποκλείσει ήδη δύο ομάδες της Πρέμιερ, τη Γουέστ Χαμ στα πέναλτι στα τέλη Αυγούστου (1-1) και ακόμα πιο εντυπωσιακό, την Σαουθάμπτον στον προηγούμενο γύρο (1-0 εντός). Πριν δύο εβδομάδες συνέχισε το σερί της κόντρα στους μεγάλους, αποκλείοντας στο κύπελλο την ΚΠΡ.\nΠρόταση Πάμε Στοίχημα: «Φονέας» ομάδων της Πρέμιερ Λιγκ φέτος η Σέφιλντ Γιουν. και θέλει να συνεχίσει με αυτό τον τρόπο και φέτος. Η Τόττεναμ από την άλλη έχει μεγάλη ευκαιρία για διάκριση και δε θέλει να την χάσει, τελειώνοντας από τον πρώτο αγώνα την υπόθεση πρόκρισης. Στο 1.35 ο άσος (Stoiximan), στο 1.97 με χάντικαπ (Stoiximan).\nΠρογνωστικά Πάμε Στοίχημα Λιγκ Καπ: Κόκκινοι σε κρίση!\nΠάμε Στοίχημα Λιγκ Καπ Αγγλίας: Ανεβασμένες Λίβερπουλ και Τσέλσι\nΠάμε Στοίχημα Κύπελλο Αγγλίας: Σαφή προβάδισμα για Σαουθάμπτον και Τόττεναμ\nΠροβλέψεις στοίχημα Λιγκ Καπ: Με σημαντικό προβάδισμα η Τόττεναμ


Το θαύμα του Αγίου Σπυρίδωνος (1716) | ΙΕΡΑ ΜΗΤΡΟΠΟΛΙΣ Γ.Ο.Χ. ΠΕΙΡΑΙΩΣ & ΣΑΛΑΜΙΝΟΣ\nΤο θαύμα του Αγίου Σπυρίδωνος (1716)\nΓραφείο Τύπου 2020-08-24\n24 Αυγ 2020 Γραφείο Τύπου\nΣτη νήσο Σαλαμίνα μετέβη ο Σεπτός Ποιμενάρχης μας κ. Γερόντιος με αφορμή την ανάμνηση του θαύματος του Αγίου Σπυρίδωνος, όταν το 1716 ελευθέρωσε την πολιορκημένη Κέρκυρα από τους Αγαρηνούς και την παρέδωσε στους Κερκυραίους.\nΑνήμερα τελέστηκε Αρχιερατική Θεία Λειτουργία Προεξάρχοντος του Σεβασμιωτάτου Ποιμενάρχου μας.\nΣτην Προσλαλιά του ο Σεβασμιώτατος αναφέρθηκε στο Θαύμα και τις ευεργεσίες Του Αγίου, τους τρόπους που ενεργεί η Θεία Χάρις δια της Πίστεως και την εμπιστοσύνη που πρέπει να δίδει ο χριστιανός στην Πρόνοια του Τριαδικού Θεού.\nΤέλος ευχήθηκε καλή Παναγιά ενόψει Μεγάλης εορτής (το Πάσχα του καλοκαιριού που με λαχτάρα περιμένουν οι χριστιανοί.) Της Κοιμήσεως Της Θεοτόκου.\nΥπενθυμίζεται ότι στον καθεδρικό Ιερό Ναό της Κοιμήσεως της Θεοτόκου φυλάσσεται Ιερά Εμβάς εκ του Ιερού Λειψάνου του Αγίου Σπυρίδωνος, δωρηθείσα προς την τοπική εκκλησία υπό της Κερκυραϊκής Ενώσεως Πειραιώς.\nTags:Το θαύμα του Αγίου Σπυρίδωνος (1716)


Ομιλείτε «θερινά» Ρωσικά; | Ελλάδα | Η ΚΑΘΗΜΕΡΙΝΗ\nΣτα ξενοδοχεία, στα τουριστικά καταλύματα και γενικότερα στις τουριστικές επιχειρήσεις το ποσοστό εποχικής εργασίας φτάνει το 43%.\nΖητείται σερβιτόρα σε νησί για τετράμηνη εργασία. Παρέχονται σίτιση, στέγαση και πλήρης ασφάλεια, απαραίτητη η γνώση αγγλικής γλώσσας. Ζητείται πωλήτρια σε κατάστημα ρούχων και δερμάτινων ειδών, απαραίτητα άψογα ρωσικά. Θα θεωρηθεί προσόν η αγγλική ως δεύτερη ξένη γλώσσα. Ζητείται μάγειρας γνώστης της ελληνικής αλλά και της ιταλομεσογειακής κουζίνας. Επιχείρηση θαλάσσιων μέσων αναψυχής ζητεί για τη θερινή σεζόν προπονητή θαλάσσιου σκι και άτομο με γνώσεις windsurfing και δίπλωμα ταχύπλοου. Ατέλειωτος ο αριθμός αγγελιών για σερβιτόρους σε κλαμπ, μπαρ και ταβέρνες, κυρίως για νεαρές κοπέλες, με συχνή την αναζήτηση του προσόντος «εμφανίσιμες» από «σοβαρές» επιχειρήσεις.\nΑυτή την εποχή εκτός από τις αθλητικές εφημερίδες που ξεχειλίζουν με πληροφορίες για τις ποδοσφαιρικές μετεγγραφές του καλοκαιριού, ανθούν και οι στήλες εφημερίδων ή οι ιστότοποι που δημοσιεύουν αγγελίες με θέσεις εργασίας. Στην πρώτη περίπτωση, οι αθλητικές σελίδες προσφέρουν αναψυχή. Στη δεύτερη, οι αγγελίες για θέσεις εργασίας ελπίδα και κάποια διέξοδο για εκατοντάδες χιλιάδες άνεργους και άνεργες, νέους ή μεγαλύτερους. Δεν πρόκειται πλέον για συμπληρωματικό εισόδημα, όπως παλαιότερα που εργάζονταν οι φοιτητές, αλλά για ανάσες ζωής, συχνά σε μακροχρόνια ανέργους.\nΠού δημιουργούνται θερινές εποχικές θέσεις εργασίας; Κατ’ αρχήν στα ξενοδοχεία, στα τουριστικά καταλύματα και γενικότερα στις τουριστικές επιχειρήσεις. Στον τουριστικό κλάδο το ποσοστό εποχικής εργασίας φτάνει το 43% και βεβαίως αντανακλά κυρίως στους καλοκαιρινούς μήνες. Δίπλα στον σκληρό πυρήνα της «τουριστικής βιομηχανίας» αναπτύσσεται μια ολόκληρη στεφάνη από υπηρεσίες (από την εστίαση μέχρι τη διασκέδαση, αλλά και την υγεία), με ταβέρνες, μπαρ και κλαμπ των οποίων οι υπεύθυνοι αναζητούν έκτακτο προσωπικό. Εποχικές θερινές εργασίες δημιουργούνται και στον αγροτικό τομέα, οι οποίες καλύπτονται κυρίως από αλλοδαπούς. Αλλά και σε μια σειρά από υπηρεσίες που πρέπει να ενισχυθούν για να ανταποκριθούν στις ανάγκες: προσλήψεις εκτάκτων σε δήμους για την αποκομιδή απορριμμάτων που σε τουριστικές περιοχές «υπερδιπλασιάζονται» τον Ιούλιο και τον Αύγουστο. Εκτακτοι υπάλληλοι σε μουσεία και επισκέψιμους αρχαιολογικούς χώρους, δασοπυροσβέστες και ναυαγοσώστες, είναι ορισμένες από τις ειδικότητες που προσφέρουν θερινές θέσεις εργασίας.\nΔιατρέχοντας τις αγγελίες προσφοράς εργασίας βλέπει κανείς πως οι μισθοί για σερβιτόρους κινούνται από 700 έως 900 ευρώ, με τις υψηλότερες απολαβές να αφορούν νησιά με «ακριβό» τουρισμό και αντίστοιχες τιμές υπηρεσιών, όπως η Μύκονος ή η Πάρος. Το ημερομίσθιο καθορίζεται συνήθως σε 40 ευρώ, με την ασφάλιση να αποτελεί σπάνια λέξη. Είναι κοινό μυστικό πως ειδικά στην εστίαση κυριαρχεί η ανασφάλιστη εργασία. Βεβαίως, εκεί που απαιτείται μετακίνηση του εργαζόμενου σε νησί ή άλλον τουριστικό προορισμό, προσφέρεται επιπλέον διαμονή και διατροφή. Σημαντικά χαμηλότερες είναι οι προσφερόμενες αμοιβές για εργασία στην Αθήνα και ευρύτερα στην Αττική, όπου το ημερομίσθιο κυμαίνεται περί τα 25-30 ευρώ.\nΟσον αφορά τα προσόντα που ζητούνται αλλού μετράει η εμπειρία και η προϋπηρεσία (για παράδειγμα σε θέση μάγειρα), αλλού η νεαρή ηλικία (σερβιτόροι). Οι ξένες γλώσσες είναι αναγκαίο προσόν για την καλοκαιρινή εργασία στον τουριστικό τομέα, αλλά όχι μόνο. Για παράδειγμα, ιδιωτικό ιατρικό κέντρο σε μεγάλο τουριστικό νησί ζητεί ιατρικό και διοικητικό προσωπικό με γνώση και της ρωσικής γλώσσας, προφανώς λόγω της μεγάλης επισκεψιμότητας από Ρώσους τουρίστες. Γενικότερα πάντως τα...«θερινά» ρωσικά ζητούνται πολύ συχνότερα, με τα αγγλικά βεβαίως να αποτελούν την κοινή βάση. Η εξειδίκευση όμως αναδεικνύεται και στον τομέα των γλωσσών, καθώς στις παραλίες της Χαλκιδικής και της Πιερίας όποιος γνωρίζει σερβικά θα διεκδικήσει πιο εύκολα μια θέση εργασίας, ενώ στα Επτάνησα θεωρούνται απαραίτητα τα ιταλικά.


Πώς ο Βασίλης Παπαγεωργόπουλος μπορεί να βγει από τη φυλακή Σεπτέμβριο ή το αργότερο σε 18 μήνες | ΔΗΜΟΚΡΑΤΙΑ\nΠώς ο Βασίλης Παπαγεωργόπουλος μπορεί να βγει από τη φυλακή Σεπτέμβριο ή το αργότερο σε 18 μήνες\nΑπό τα ισόβια και τις ατέλειωτες ώρες στο κελί στις Δικαστικές Φυλακές Διαβατών, στην ελπίδα για ελευθερία. Μπορεί ο Βασίλης Παπαγεωργόπουλος και ο Μιχάλης Λεμούσιας να μην αθωώθηκαν, παρότι οι δύο από τους πέντε δικαστές ψήφισαν ότι είναι αθώοι, ωστόσο η απόφαση του Πενταμελούς Εφετείου Κακουργημάτων Θεσσαλονίκης ανοίγει σταδιακά την πόρτα για την έξοδό τους από τη φυλακή. Ακόμη και τον Σεπτέμβριο.\n«Τον Σεπτέμβριο, οπότε και υπολογίζουμε να έχει καθαρογραφεί η απόφαση του Εφετείου, θα καταθέσουμε άμεσα αίτηση αναίρεσης στον Αρειο Πάγο. Σύμφωνα με το άρθρο 471 του Κώδικα Ποινικής Δικονομίας, αυτό μας δίνει το δικαίωμα να ζητήσουμε αναστολή εκτελέσεως της ποινής, μέχρι να τελεσιδικήσει η υπόθεση στον Αρειο Πάγο, πράγμα που σημαίνει ότι οι Παπαγεωργόπουλος και Λεμούσιας έχουν σημαντικές πιθανότητες να βγουν από τη φυλακή» εξηγεί στη «δημοκρατία» ο συνήγορος του Μιχάλη Λεμούσια Αλέξης Κούγιας.\nΤο παραπάνω ωστόσο δεν είναι το μόνο… αισιόδοξο σενάριο. Ακόμη κι αν δεν γίνει δεκτή η αναστολή εκτέλεσης της ποινής και οι Παπαγεωργόπουλος – Λεμούσιας συνεχίσουν να βρίσκονται στη φυλακή, ο χρόνος που μετρούν μέχρι την ελευθερία τους είναι πλέον λίγος συγκριτικά με τα ισόβια της πρωτόδικης απόφασης.\nΣύμφωνα με τον κ. Κούγια, ο νόμος προβλέπει ότι, εφόσον ο έγκλειστος καταδικαστεί σε κάθειρξη, εκτίει, εφόσον έχει κόσμια συμπεριφορά στη φυλακή, τα 3/5 της ποινής.\nΑυτό μεταφράζεται σε πεντέμισι χρόνια φυλάκιση για τον Βασίλη Παπαγεωργόπουλο και σε έξι χρόνια για τον Μιχάλη Λεμούσια. Εφόσον ο φυλακισμένος εργάζεται στη φυλακή, η ποινή μικραίνει ακόμη περισσότερο, που σημαίνει τρεισήμισι χρόνια για τον Βασίλη Παπαγεωργόπουλο και τεσσερισήμισι χρόνια φυλάκιση για τον Λεμούσια. Μάλιστα, πάνω από τα 65 χρόνια ο νόμος προβλέπει ότι τα χρόνια στη φυλακή προσμετρώνται διπλά και άνω των 75 ετών τετραπλά.\nΜε δεδομένο ότι ο πρώην δήμαρχος, που είναι 67 ετών, έχει ήδη εκτίσει ποινή σχεδόν 18 μηνών, τότε απομένουν δύο χρόνια, καθώς εργάζεται στη φυλακή, που μειώνεται στον έναν χρόνο, καθώς είναι 67 ετών! Οσον αφορά τον Μιχάλη Λεμούσια, ο οποίος επίσης εργάζεται στη φυλακή, από τα τεσσερισήμισι χρόνια ποινής του μένει επίσης μόλις ένας χρόνος, αφού βρίσκεται έγκλειστος ήδη τρεισήμισι χρόνια.\nΚαι νέος Γολγοθάς για τον Νοέμβριο\nΠαρότι τα παραπάνω μοιάζουν ιδιαίτερα ενθαρρυντικά, τον Νοέμβριο ξεκινά ένας νέος δικαστικός Γολγοθάς για τους δύο καταδικασθέντες, αυτός της «Παγίας Προκαταβολής». Για την υπόθεση της «Παγίας» κατηγορούνται συνολικά 17 άτομα, στα οποία αποδίδονται, κατά περίπτωση, οι πράξεις της απιστίας, της απάτης, της ψευδούς βεβαίωσης και της πλαστογραφίας.\nH «Παγία Προκαταβολή» αφορά ειδικό ταμείο για την κάλυψη των μικροεξόδων. Το ύψος του ελλείμματος που διαπιστώθηκε σ’ αυτό το ταμείο ανέρχεται σε 1,2 εκατ. ευρώ, ποσό που, σύμφωνα με το κατηγορητήριο, εκταμιεύτηκε με παράνομο και αδιαφανή τρόπο, με πρόσχημα να εξυπηρετηθούν επείγουσες και έκτακτες ανάγκες του Δήμου Θεσσαλονίκης. Σε περίπτωση που οι Παπαγεωργόπουλος – Λεμούσιας καταδικαστούν εκ νέου, θα γίνει νέο δικαστήριο για τη συγχώνευση των ποινών των δύο δικών.\n«Είναι ράκος» λένε οι συγγενείς\n«Η ψυχή του ξέρει». Η φράση ανήκει σε άνθρωπο που γνωρίζει χρόνια τον Βασίλη Παπαγεωργόπουλο και ειπώθηκε όταν κλήθηκε από τη «δημοκρατία» να σχολιάσει την ολύμπια ψυχραιμία που επέδειξε ο τέως δήμαρχος Θεσσαλονίκης στο άκουσμα της απόφασης του δικαστηρίου για την ενοχή του. «Ετσι είναι ο Βασίλης. Ποτέ δεν θέλει να αποκαλύπτει τα συναισθήματά του. Ιδιαίτερα σε δυσκολίες. Αλλά ήταν μια τραγική στιγμή γι’ αυτόν» προσθέτει με νόημα.\nΗ αλήθεια είναι ότι ο Βασίλης Παπαγεωργόπουλος πάλευε και πίστευε στην αθώωσή του. «Θέλει να βγει καθαρός από αυτήν την υπόθεση. Οχι απλά να βγει από τη φυλακή» τονίζουν οι άνθρωποί του, που παραδέχονται ότι η απόφαση του Εφετείου προκάλεσε μεγάλη απογοήτευση στον «φτερωτό» γιατρό. «Αλλαξαν έξι φορές το κατηγορητήριο για να τον πλήξουν. Ο,τι κατηγορία υπήρξε χρησιμοποιήθηκε για να πληγεί ο Βασίλης» τονίζει και η σύζυγός του Ελένη Παπαγεωργοπούλου, που και γι’ αυτήν η απόφαση είναι ανεξήγητη.\nΜάλιστα η πλευρά του αλλά και ο ίδιος υπενθυμίζουν ότι η σχετική απόφαση ήταν κατά πλειοψηφία και οριακή, καθώς δύο από τους πέντε δικαστές ψήφισαν υπέρ της αθωότητάς του. Ταυτόχρονα σημειώνουν με νόημα ότι δεν υπήρξε ούτε μια μαρτυρία σε βάρος του στο δικαστήριο, πλην του Παναγιώτη Σαξώνη, ενώ μερικοί υπενθυμίζουν και τον αρνητικό ρόλο που έπαιξε στην όλη υπόθεση η κατάθεση του Γιάννη Μπουτάρη.\nΤώρα οι ελπίδες εναποτίθενται πλέον στον Αρειο Πάγο, όπου θα προσφύγει η πλευρά του τέως δημάρχου Θεσσαλονίκης. Γι’ αυτό δεν ήταν καθόλου τυχαίο το χειρόγραφο γράμμα που μοίρασε ο ο κ. Παπαγεωργόπουλος προς τους δημοσιογράφους λίγο μετά την αναγγελία της απόφασης. Για να ενημερωθούν -όπως έγραφε χαρακτηριστικά- ο πρόεδρος και ο εισαγγελέας του Αρείου Πάγου, ο υπουργός Δικαιοσύνης και ο πρωθυπουργός ότι «καταδικάστηκε ένα αθώος».


Αστυνόμευση με ποδήλατα: Επέκτεινεται σε δέκα δήμους -Δείτε σε ποιους :: Patission.gr : Ειδήσεις, νέα, Αθήνα, Πατήσια, Πατησίων, Patision, το Α και το Ω στην ενημέρωση\nΑστυνόμευση με ποδήλατα: Επέκτεινεται σε δέκα δήμους -Δείτε σε ποιους\n«Είναι αυτονόητο πως η συνεχής καθημερινή αστυνομική παρουσία και η αποτελεσματική προληπτική δράση της Ελληνικής Αστυνομίας μειώνει δραστικά τις πιθανότητες να καταστεί αναγκαία η κατασταλτική της παρέμβαση, καθώς η πρόληψη αποθαρρύνει - αποτρέπει την εκδήλωση εγκληματικών ενεργειών... Αν πετύχουμε στην πρόληψη, δεν θα είναι αναγκαίος ο μέγιστος βαθμός καταστολής. Αυτό επιδιώκουμε συνεχώς, αυτό σηματοδοτεί και η παρουσία μας σήμερα εδώ» πρόσθεσε ο κ. Τσουβάλας.\n- Ηεξυπηρέτηση επισκεπτών και τουριστών, παρέχοντας οδηγίες και πληροφορίες.\n- Η συνεργασία και συνδρομή σε άλλες αστυνομικές υπηρεσίες ή φορείς για τη διευθέτηση προβλημάτων, κυρίως τουριστικού ενδιαφέροντος.\n- Η επιχειρησιακή ετοιμότητα και αποτελεσματική διαχείρηση ήπιων περιστατικών.


Δημοκρατικό Εθνικό Ρεύμα: ΠΕΡΙΤΟΜΗ ΤΟΥ ΧΡΙΣΤΟΥ & ΜΕΓΑΣ ΒΑΣΙΛΕΙΟΣ\nΗ 1η Ιανουαρίου είναι η πρώτη ημέρα του έτους. Δύο μεγάλες εορτές εορτάζει η Εκκλησία μας. Την Περιτομή του Χριστού και τον Άγιο Μεγάλο Βασίλειο, αρχιεπίσκοπο Καισαρείας.\nΗ Περιτομή του Χριστού φανερώνει την άκρα ταπείνωση που υπέστη ο σαρκωθείς Θεός για τον άνθρωπο. Δέχθηκε τον νόμο αλλά τον υπερέβη πραγματοποιώντας μία πραγματική ρήξη δίχως να τον καταργήσει. Έτσι εγκαινίασε έναν καινούριο κόσμο. Με το κομμάτι της σάρκας που απέβαλλε ήθελε να μας δείξει πως κάθε κακό παρέρχεται και όλοι μας ζούμε σε έναν νέο κόσμο και είμαστε μέλη αγιασμένα του σώματος Του. Επίσης, αποστόμωσε τους Εβραίους καθώς και τους αιρετικούς που δεν δέχονταν την ανθρώπινη φύση στον Χριστό.\nΗ περιτομή του Χριστού υποδεικνύει σε μας την περιτομή της καρδίας, που συνδέεται στενά με την πνευματική ζωή. Ο Απόστολος Παύλος σημειώνει στους Κολοσσαείς την πραγματική σημασία της Περιτομής: «Πιστεύοντας στον Χριστό λάβατε την πραγματική περιτομή που δεν γίνεται με ανθρώπινα χέρια, αλλά είναι η απαλλαγή από την αμαρτία που εξουσίαζε τον άνθρωπο» (Κολ. 2, 11). Οι άγιοι Πατέρες ομιλούν για εσωτερική και πνευματική περιτομή που είναι η κάθαρση της καρδιάς και η μεταμόρφωση των παθών της ψυχής, ώστε ο άνθρωπος να αποκτήσει κοινωνία και ενότητα με τον Θεό.\nΤην ίδια μέρα εορτάζει και ο Άγιος Βασίλειος, πνευματικός διδάσκαλος, μεγάλος Ιεράρχης και Πατέρας της Εκκλησίας μας με πλούσιο ποιμαντικό, φιλανθρωπικό, παιδαγωγικό και διδακτικό έργο. Ένας Ιεράρχης που κήρυξε την πραγματική περιτομή και αγωνίστηκε να οικοδομήσει το Σώμα της Εκκλησίας. Το υψηλής σημασίας θεολογικό και δογματικό του έργο καθώς και η λειτουργική και πρωτότυπη ανθρωπιστική του δράση, είναι η μεγάλη παρακαταθήκη που μας άφησε.\nΑνατραφείς από γονείς ευγενείς με δυνατό χριστιανικό φρόνημα πραγματοποίησε λαμπρές σπουδές στην Καισαρεία της Καππαδοκίας, στην Κωνσταντινούπολη και στην Αθήνα. Εκεί σπούδασε γεωμετρία, αστρονομία, φιλοσοφία, ιατρική, ρητορική και γραμματική. Ταυτόχρονα με τις σπουδές του, είχε αναπτύξει μαζί με τον φίλο και συμφοιτητή του Άγιο Γρηγόριο τον Θεολόγο ιεραποστολική δράση. Διοργάνωναν χριστιανικές συγκεντρώσεις, στις οποίες ανέλυαν θρησκευτικά ζητήματα. Ίδρυσαν επίσης και τον πρώτο φοιτητικό χριστιανικό σύλλογο.\nΕπέστρεψε στην Καισαρεία και συνεχίζοντας την παράδοση του πατέρα του, έγινε καθηγητής της ρητορικής. Το 358 μ.Χ. βαπτίζεται Χριστιανός, και αποφασίζει να αφιερώσει τον εαυτό του στην ασκητική πολιτεία.\nΜε την υψηλή του κατάρτιση στην Ορθόδοξη Πίστη και τον ασκητικό, θαυμαστό του βίο, η φήμη του Αγίου Βασιλείου εξαπλώθηκε με τον καιρό σε όλη την Καππαδοκία. Έτσι και ο Μητροπολίτης της Καισαρείας Ευσέβιος χειροτόνησε τον Άγιο Βασίλειο πρεσβύτερο. Το 370 μ.Χ., ο Μέγας Βασίλειος διαδέχθηκε τον αποθανόντα Ευσέβιο στην επισκοπική έδρα και αφιερώθηκε στην προσπάθειά του να αντιμετωπίσει την προσπάθεια του Αυτοκράτορα Ουάλη να επιβάλει τον Ομοιανισμό (ρεύμα του Αρειανισμού).\nΚαταπονημένος από την μεγάλη δράση που ανέπτυξε σε τόσους πολλούς τομείς ,εναντίον των διαφόρων κακοδοξιών και ειδικά της αιρέσεως του Αρειανισμού, μη διστάζοντας πολλές φορές να αντιταχθεί με την εκάστοτε πολιτική εξουσία, με όπλα του την πίστη και την προσευχή, .με τα κηρύγματα και τους λόγους του, με τα πολλά ασκητικά και παιδαγωγικά συγγράμματα, καθώς και την ασκητική ζωή του ο Άγιος Βασίλειος ο Μέγας παραδίδει το πνεύμα στο Θεό την 1η Ιανουαρίου του 379 μ.Χ. σε ηλικία 49 ετών.\nΕύχομαι ο εν τη ογδόη ημέρα σαρκί περιτμηθήναι καταδεξάμενος δια την ημών σωτηρίαν Χριστός ο Θεός μας να μας απαλλάξει από την αμαρτία δια της πραγματικής περιτομής και να μας χορηγήσει το αρχόμενον έτος ειρηνικό, μεστό υγείας, θείων δωρεών και ευλογιών και αγάπης και να ευλογήσει τον στέφανο του ενιαυτού με τις πρεσβείες της Υπερευλογημένης Του Μητέρας και του Αγίου Βασιλείου, Επισκόπου Καισαρείας του Ουρανοφάντορος και Μεγάλου και όλων των Αγίων μας. Αμήν.


Οι 10 πιο πολυαναμενόμενες ταινίες του φθινοπώρου - The Daily Owl\npost-template-default,single,single-post,postid-58772,single-format-standard,eltd-core-1.2.1,flow child-child-ver-1.0.1,flow-ver-1.6.3,,eltd-smooth-page-transitions,ajax,eltd-grid-1300,eltd-blog-installed,page-template-blog-standard,eltd-header-type2,eltd-fixed-on-scroll,eltd-default-mobile-header,eltd-sticky-up-mobile-header,eltd-menu-item-first-level-bg-color,eltd-dropdown-default,wpb-js-composer js-comp-ver-6.0.5,vc_responsive\nΟ Σεπτέμβριος, εκτός από την έναρξη της σχολικής χρονιάς, σηματοδοτεί και την επιστροφή στις κινηματογραφικές αίθουσες, αν και φέτος η αρχή έγινε λίγο νωρίτερα με το ‘ταραντινικό ‘«Κάποτε στο Χόλιγουντ» να έχει ήδη ξεπεράσει τα 80.000 εισιτήρια πανελλαδικά, μόλις από την πρώτη εβδομάδα προβολής του. Πολλές είναι οι ταινίες που περιμένουμε να δούμε αυτό το φθινόπωρο στο σινεμά ή και σπίτι μας, καθώς αρκετές από αυτές θα είναι άμεσα διαθέσιμες στη δημοφιλή πλατφόρμα streaming, Netflix.\nΣτο πρώτο κεφάλαιο τούς δικαιολογήσαμε λέγοντας «παιδιά είναι θα μεγαλώσουν», τώρα ήρθε η στιγμή να δούμε αν οι ενήλικοι πλέον ήρωες, είναι πιο επιφυλακτικοί όταν συναντάνε άγνωστους κλόουν στο δρόμο τους. Η παρέα του Losers’ Club ενώνεται 27 χρόνια μετά το τέλος της πρώτης ταινίας για να αντιμετωπίσουν όλοι μαζί το παιδικό τους τραύμα. Κι όχι, το παραπάνω δεν είναι η σύνοψη για το «Λόγω Τιμής» αλλά για την κινηματογραφική μεταφορά του βιβλίου του Stephen King IT, που κάνει πρεμιέρα στις 5 Σεπτεμβρίου με πρωταγωνιστές τη Jessica Chastain, τον James McAvoy τον Bill Hader, και φυσικά τον Bill Skarsgård, στον ρόλο του Pennywise.\nΑν την Πέμπτη 12 Σεπτεμβρίου 2019 και ώρα 08:14 π.μ. δεχτείτε κλήση από τη μαμά σας που θα σας ενημερώνει ότι το βράδυ θα πάει σινεμά με τις φίλες της, να ξέρετε από τώρα ότι θα πάει να δει το Downtown Abbey. Η δημοφιλής σειρά που ολοκληρώθηκε το 2015 έπειτα από 6 σεζόν, γίνεται ταινία και τοποθετεί πραγματοποιεί ένα χρονικό άλμα στο 1927. Η οικογένεια Crawley (Maggie Smith, Elizabeth McGovern, Michelle Dockery) επιστρέφει σύσσωμη στη μεγάλη οθόνη και εσείς απλά περιμένετε το τηλεφώνημα της Παρασκευής για να ακούσετε το «πώς γεράσανε έτσι όλοι τους» (spoiler: δεν ξέρουμε για τους άλλους, η Maggie Smith δε θα γεράσει ΠΟΤΕ).\nΌσοι όταν είδατε πως το βραβευμένο με Pulitzer βιβλίο της Donna Tartt είναι 800 σελίδες είπατε «δε σφάξανε, θα περιμένω να βγει η ταινία», ήρθε η ώρα σας. H ιστορία θέλει το νεαρό Theo Decker μετά από το θάνατο της μητέρας του σε βομβιστική επίθεση στο Μητροπολιτικό Μουσείο Τέχνης να περνάει στη κηδεμονία μίας πλούσιας οικογένειας και να μπλέκει με τον επικίνδυνο υπόκοσμο της Τέχνης (κι όμως, υπάρχει και αυτός ο υπόκοσμος). Στην ταινία που θα κάνει πρεμιέρα στις 19 Σεπτεμβρίου πρωταγωνιστούν οι Nicole Kidman (Big Little Lies, Aquaman), Sarah Paulson (American Horror Story, Bird Box), Ansel Elgort (Baby Driver, Το Λάθος Αστέρι) και ο Finn Wolfhard (Stranger Things, IT Chapter One).\nΜέχρι σήμερα έχουμε δει τον Brad Pitt κασκαντέρ (Κάποτε στο Χόλιγουντ), τον Brad Pitt βαμπίρ (Συνέντευξη με έναν Βρικόλακα), τον Brad Pitt Αχιλλέα (Τροία), τον Brad Pitt καουμπόη (Θρύλοι του Πάθους) και τον Brad Pitt φαντάρο (Άδωξοι Μπάσταρδη) και πλέον ήρθε η ώρα να δούμε τον Brad Pitt αστροναύτη. Ένας μηχανικός διαστημόπλοιων ταξιδεύει στα πέρατα του ηλιακού συστήματος για να βρει τον χαμένο πατέρα του και να διαλευκάνει ένα μυστήριο που απειλεί την επιβίωση του πλανήτη μας. Μετά από πολλές καθυστερήσεις, καθώς ο σκηνοθέτης James Gray ήθελε να τελειοποιήσει τα οπτικά εφέ, η ταινία βρίσκει επιτέλους το δρόμο της για τις κινηματογραφικές αίθουσες στις 19 Σεπτεμβρίου.\nAdults in the Room – 29 Σεπτεμβρίου\nΒασισμένη στο βιβλίο του Γιάνη (με ένα νι) Βαρουφάκη η ταινία, που περιμένουν με μεγαλύτερη ανυπομονησία στα καφενεία όλης της χώρας, αφηγείται, από την οπτική γωνία του συγγραφέα, προφανώς, τα γεγονότα που έλαβαν χώρα στη χώρα μας το καλοκαίρι του 2015. H οικονομική κρίση στην Ελλάδα, τα 523 Eurogroup και το δημοψήφισμα αποτέλεσαν την έμπνευση του Costa Gavras. Στο ρόλο του Αλέξη Τσίπρα θα δούμε τον Αλέξανδρο Μπουρδούμη ενώ το Burberry κασκόλ του Γιάνη (με ένα νι) Βαρουφάκη θα φορέσει ο Χρήστος Λούλης.\nΜετά τον κλασικό Jack Nickolson (Batman), τον μοναδικό Heath Ledger (Σκοτεινός Ιππότης) τον – πού τον θυμήθηκες τώρα – Jared Leto (Suicide Squad) και τη Μαρινέλλα, ήρθε η ώρα του Joaquin Phoenix να υποδυθεί το γνωστό κακό της DC με το μεγάλο χαμόγελο. Η ταινία ακολουθεί τη ζωή του νεαρού Arthur, ενός κλόουν που προσπαθεί να γίνει stand up κωμικός, χωρίς όμως καμία επιτυχία. Ο Arthur φροντίζει την άρρωστη μητέρα του και αναζητά σε διάσημα πρόσωπα το πρότυπο του απόντος πατέρα του, εγκλωβισμένος σε έναν κόσμο που τον απορρίπτει διαρκώς, καθώς ο ίδιος ακροβατεί ανάμεσα στην πραγματικότητα και τη μανία. Η ταινία του Todd Phillips θα κάνει πρεμιέρα στις 3 Οκτωβρίου.\nΉ – αλλιώς – η φετινή υποψηφιότητα για τα βραβεία Meryl Streep – Oscar. H νέα ταινία του Steven Soderbergh που θα προβληθεί από το Netflix θα προσπαθήσει να μας εξηγήσει το σκάνδαλο των Panama Papers. Η Meryl Streep υποδύεται την Ellen Martin, μια χήρα που κατά σύμπτωση αρχίσει να διερευνά το κύκλωμα το οποίο σχετίζεται με μια εταιρία δικηγόρων που διαθέτει, μεταξύ άλλων, και δυο πολύ γοητευτικούς εκπροσώπους. Σύντομα η Ellen θα μάθει ότι πίσω από το κύκλωμα υπάρχει ένα τεράστιο δίκτυο ξεπλύματος χρημάτων, που καταλήγει μέχρι και σε υψηλά ιστάμενα πολιτικά προσώπων. Στην ταινία εμφανίζονται επίσης o Gary Oldman, o Antonio Banderas και η Sharon Stone.\nMaleficent 2: Mistress of Evil – 18 Οκτωβρίου\nΦαίνεται πως τα κέρατα της κακιάς μάγισσας άρεσαν στην Angelina Jolie (και σε μας) μιας αποφάσισε να τα ξαναφορέσει για τη συνέχεια της ιστορίας. Σύμφωνα με την επίσημη περίληψη της πλοκής, το sequel θα ακολουθεί την περίπλοκη σχέση της Maleficent και της Aurora όσο και οι δυο δημιουργούν νέες συμμαχίες και αντιμετωπίζουν αναπάντεχους εχθρούς στην προσπάθειά τους να προστατέψουν το μαγικό βασίλειο του Μουρ και τα μαγικά πλάσματα που κατοικούν σε αυτό. Στην ταινία εκτός από την Angelina Jolie και την Elle Fanning θα πρωταγωνιστήσουν και η Michelle Pfeiffer, στο ρόλο της Queen Ingrith, ο Ed Skrein (Game of Thrones) και o Chiwetel Ejiofor.\nO Ιρλανδός – 27 Νοεμβρίου (Νetflix)\nΟ Robert De Niro και Αl Pacino χρησιμοποιούν φίλτρα του Instagram ώστε να φαίνονται πιο νέοι για τις ανάγκες της νέας ταινία του Martin Scorsese, την πιο ακριβή παραγωγή του Netflix μέχρι σήμερα, που κάνει πρεμιέρα στις 27 Νοεμβρίου. To The Irishman αφηγείται την ιστορία του οργανωμένου εγκλήματος στη μεταπολεμική Αμερική, μέσα από τις εμπειρίες του πληρωμένου δολοφόνου Frank Sheeran.\nFrozen 2 – 22 Νοεμβρίου\nΗ ταινία που αγάπησαν τα μικρά παιδιά κι έγινε παιχνίδι, λαμπάδα, σχολική τσάντα, στολή καρναβαλιού (και “κλύσμα” στους γονείς και τους απανταχού νονούς και θείους) επιστρέφει. Η πριγκίπισσα Έλσα και η αδερφή της Άννα έχουν έρθει για να μείνουν και εδώ θα τις δούμε σε νέες περιπέτειες, ενώ σύμφωνα με τις πρώτες πληροφορίες που κυκλοφόρησαν για την υπόθεση η ταινία θα ασχοληθεί αρκετά με τη παιδική τους ηλικία και τη σχέση με τη μητέρα τους. Μέχρι την πρεμιέρα βάλτε να ακούσετε άλλες 238 φορές το Let it go για να ‘ρθετε στα ίσια σας.\nThe Dig | H νέα ταινία εποχής του Netflix με τους Carey Mulligan και Ralph Fiennes


Διεξήχθη η πρώτη οδική μεταφορά εμπορευμάτων από Κίνα σε Ευρώπη υπό καθεστώς τελωνειακής διαμετακόμισης TIR - Metaforespress\nΠραγματοποιήθηκε η πρώτη οδική μεταφορά εμπορευμάτων από την Κίνα στην Ευρώπη, υπό το καθεστώς τελωνειακής διαμετακόμισης TIR, αποδεικνύοντας τα πλεονεκτήματα κόστους, χρόνου και ασφάλειας εφαρμογής μεταξύ της IRU και επιχειρήσεων του κλάδου.\nΤο ταξίδι, συνολικά 7.000 χλμ., ξεκίνησε από τα σύνορα του Khorgos, συνεχίστηκε στο Καζακστάν, τη Ρωσία και τη Λευκορωσία για να καταλήξει στην Πολωνία μέσα σε μόλις 13 ημέρες.\nΤο φορτηγό ξεκίνησε από την Κίνα στις 13 Νοεμβρίου 2018, φθάνοντας ασφαλώς στον προορισμό του στην Πολωνία χωρίς οποιαδήποτε ζημιά ή τελωνειακά ζητήματα στις 26 Νοεμβρίου.\nΤα εμπορεύματα παραδόθηκαν door-to-door και σε χρόνο παράδοσης που είναι ανταγωνιστικός τόσο για τις αερομεταφορές, όσο και για το σιδηρόδρομο.\nΗ εν λόγω πρωτοβουλία μεταφοράς TIR αποτελεί κοινή προσπάθεια ανάμεσα στην IRU και σε κορυφαίους παίκτες της εφοδιαστικής όπως η CEVA Logistics, η Shanghai Jet-rail International Transportation και η Alblas International Logistics.\nΟι δηλώσεις των εμπλεκόμενων\nΟ γενικός γραμματέας της IRU, Umberto de Pretto, τόνισε ότι το γεγονός αυτό θα αλλάξει τα δεδομένα στις διασυνοριακές μεταφορές στην Κίνα. «Η πρώτη οδική μεταφορά TIR από την Κίνα προς την Ευρώπη είναι προς το συμφέρον των επιχειρήσεων, του εμπορίου και των κυβερνήσεων», είπε.\nΣυνεχίζοντας, τόνισε ότι «Το εν λόγω σύστημα είναι ασφαλές και ιδιαίτερα ανταγωνιστικό όσον αφορά στο κόστος και στο χρόνο σε σχέση με άλλους τρόπους μεταφοράς σε παρόμοιες διαδρομές.\nΘα ενισχύσει το εμπόριο μεταξύ Κίνας και Ευρώπης, το οποίο θα βοηθήσει την Κίνα και τις χώρες που συμπεριλαμβάνονται στη διαδρομή “Belt & Road” να αποκομίσουν τα οικονομικά και αναπτυξιακά οφέλη των διεθνών οδικών μεταφορών.\nΑποτελεί επίσης ένα μέσο αφύπνισης προς τους Ευρωπαίους μεταφορείς, οι οποίοι μπορούν να εκμεταλλευτούν την ευκαιρία αυτή».\nΓια λογαριασμό της CEVA Logistics Greater China EVP, ο Torben Bengtsson, εκτίμησε ότι οι οδικές μεταφορές από την Κίνα στην Ευρώπη έχουν λαμπρό μέλλον.\nΣύμφωνα με τον ίδιο «η πρώτη δοκιμή αποδεικνύει ότι μπορούν να εξοικονομηθούν έως και 50% στις door-to-door παραδόσεις εν συγκρίσει με τις αερομεταφορές, ενώ και ο χρόνος παράδοσης θα μπορούσε να είναι μικρότερος κατά τουλάχιστον 10 ημέρες έναντι του σιδηροδρόμου».\nΠρόσθεσε ότι η αγορά είναι θετική με το νέο προϊόν, αποκαλύπτοντας ότι υπάρχουν πελάτες που ενδιαφέρονται για την άμεση έναρξη μιας τακτικής υπηρεσίας.\nΟ Jan Alblas, διευθύνων σύμβουλος της ολλανδικής Alblas, στην Κίνα, παραδέχθηκε ότι το εν λόγω ιστορικό γεγονός πήρε χρόνια προετοιμασίας. Όπως είπε «είμαστε η πρώτη εταιρεία μεταφορών που πραγματοποίησε ποτέ μια μεταφορά TIR από την Κίνα στην Ευρώπη».\nΣυμπλήρωσε ότι υπάρχει ικανοποίηση «με τα αποτελέσματα της δοκιμής και εξακολουθούμε να βλέπουμε περιθώρια για περαιτέρω βελτιστοποιήσεις προκειμένου να επιτευχθεί ο ιδανικός χρόνος μεταφοράς 10 ημερών από την Κίνα στην Ευρώπη».\nΝα σημειωθεί ότι, η Παγκόσμια Τράπεζα προβλέπει ότι ο διάδρομος «Belt and Road» θα υπερδιπλασιάσει τον όγκο των οδικών εμπορευματικών μεταφορών μεταξύ Κίνας και Ευρώπης.


Στα “κάγκελα” οι παραδοσιακοί καζανάρηδες – Αντιδράσεις από την Κρήτη μέχρι τον Τύρναβο! – ΝΕΟΙ ΟΡΙΖΟΝΤΕΣ\nΣτη συγκρότηση Επιτροπής στην Κρήτη, με δύο εκπροσώπους από κάθε Περιφερειακή Ενότητα, παρουσία αντιπροσώπου της Περιφέρειας αλλά και νομικών συμβούλων, κατέληξαν οι αμπελουργοί ώστε να υπάρξει απάντηση στις σαρωτικές αλλαγές που επιφέρει το νομοσχέδιο το οποίο τέθηκε σε δημόσια διαβούλευση, εδώ και περίπου ένα μήνα, με στόχο την αλλαγή της ονομασίας της παραδοσιακής τσικουδιάς και, όπως είναι φυσικό, έχει προκαλέσει “θύελλα” αντιδράσεων!\nΤο νομοσχέδιο έχει τεθεί σε δημόσια διαβούλευση από τις 20 Δεκεμβρίου, και αλλάζει την εμπορική ονομασία τόσο για την Κρητική τσικουδιά όσο και για το τσίπουρο με την ονομασία “προϊόν απόσταξης μικρών αποσταγματοποιών”.\nΓια το θέμα πάντως, πραγματοποιήθηκε προ ημερών ευρεία σύσκεψη στο Ηράκλειο, με πρωτοβουλία της Οργάνωσης Αμπελουργών κι Ελαιοπαραγωγών Κρήτης, ενώ σε Τύρναβο, Βόλο και Φθιώτιδα οι παραδοσιακοί αποσταγματοποιοί ετοιμάζουν μηνύσεις και αγωγές!\nΟι αντιδράσεις είναι πολύ έντονες στις τάξεις των καζανάρηδων και αμπελουργών και στο νησί μας, ενώ εξελίξεις αναμένονται με την ψήφιση του εν λόγω νομοσχεδίου στη Βουλή.\nΟ Πρόεδρος του Αγροτικού Συλλόγου Τυρνάβου, Στέλιος Τσικριτζής μιλώντας στο “Ράδιο Κρήτη” μέσα από την εκπομπή του Μανώλη Αργυράκη, επεσήμανε ότι πρόκειται για κατάφωρη αδικία σε βάρος των παραδοσιακών αποσταγματοποιών ενώ προανήγγειλε δυναμικές κινητοποιήσεις.\nΑπό την πλευρά του, ο Πρόεδρος της Ομοσπονδίας Αμβυκούχων και Αμπελοκαλλιεργητών Ελλάδος, Μάκης Μπεκρής τόνισε ότι πρέπει η ονομασία “παραδοσιακή τσικουδιά” και “παραδοσιακό τσίπουρο”να αποτελέσουν αντικείμενο δυναμικής διεκδίκησης πάσει θυσία!\n“Ετοιμάζουμε μηνύσεις και αγωγές. Κατά παραγγελία κλέφτες όσοι το έκαναν. Υπάρχουν διαφυγόντα κέρδη”, δήλωσε χαρακτηριστικά.\nΑπό την πλευρά του, ο πρόεδρος του Συλλόγου Αμβυκούχων- Αμπελουργών Μαγνησίας Τάσος Πριάγγελος εξέφρασε την έντονη ανησυχία των παραγωγών τσίπουρου που ανήκουν στο Σύλλογο, για το μέλλον του τοπικού προϊόντος και την ανάγκη συλλογικών αντιδράσεων.\nΧανιά: «Έξυπνο» θερμοκήπιο δείχνει τον δρόμο


Μεταλυκειακό Έτος-Τάξη Μαθητείας – Επαγγελματικό Λύκειο (ΕΠΑ.Λ.) Αταλάντης\nΚατηγορία: Μεταλυκειακό Έτος-Τάξη Μαθητείας\nΑιτήσεις Συμμετοχής στις Εξετάσεις Πιστοποίησης αποφοίτων Μεταλυκειακού Έτους – Τάξη Μαθητείας Επαγγελματικών Λυκείων (ΕΠΑ.Λ.)\nΣας ενημερώνουμε ότι από τη Δευτέρα 01/02/2021, ξεκινά η διαδικασία υποβολής αιτήσεων συμμετοχής στις εξετάσεις Πιστοποίησης 1ης περιόδου 2021 των αποφοίτων του Μεταλυκειακού Έτους – Τάξη Μαθητείας των Επαγγελματικών Λυκείων (ΕΠΑ.Λ.)Καταληκτική ημερομηνία για τη διαδικασία υποβολής αιτήσεων ορίζεται η 28/02/2021. Διαβάστε περισσότερα….\nΜεταλυκειακό Έτος-Τάξη Μαθητείας, Νέα\nΟριστικοί Πίνακες κατάταξης υποψηφίων ΜΕΤΑΛΥΚΕΙΑΚΟΥ ΕΤΟΥΣ-ΤΑΞΗ ΜΑΘΗΤΕΙΑΣ 2020-2021 (Ε΄ φάση)\n21 Δεκεμβρίου 2020 24 Δεκεμβρίου 2020 admin\nΟλοκληρώθηκαν οι Αιτήσεις, η επεξεργασία τους και η αξιολήγηση από τις επιτροπές του σχολείου και αναρτώνται εδώ οι αντίστοιχοι οριστικοί Πίνακες κατάταξης. Ειδικότητα: ΤΕΧΝΙΚΟΣ ΟΧΗΜΑΤΩΝ (Όλοι οι υποψήφιοι διαθέτουν δεσμευμένες θέσεις) Α/Α ΑΡ. ΑΙΤΗΣΗΣ ΕΤΟΣ ΑΠΟΦ. ΤΥΠΟΣ ΠΤΥΧΙΟΥ ΤΥΠΟΣ ΑΠΟΛ. Διαβάστε περισσότερα….\nΞεκινούν νέα τμήματα στο «Μεταλυκειακό Έτος – Τάξη Μαθητείας» των αποφοίτων του ΕΠΑ.Λ Αταλάντης\nΤμήματα που θα λειτουργήσουν στο ΕΠΑ.Λ. Αταλάντης: Τεχνικός Οχημάτων Τεχνικός Ηλεκτρολογικών Συστημάτων Εγκαταστάσεων & Δικτύων ΔΕΙΤΕ ΤΗΝ ΠΡΟΚΗΡΥΚΗ της Π.Δ.Ε. ΣΤΕΡΕΑΣ ΕΛΛΑΔΑΣ ΕΔΩ Η υποβολή ηλεκτρονικών αιτήσεων υποψηφίων μαθητευόμενων (συμπεριλαμβανομένων εκείνων με δεσμευμένη θέση μαθητείας) θα γίνει μέσω του Πληροφοριακού Διαβάστε περισσότερα….\nΜαθητές, Μεταλυκειακό Έτος-Τάξη Μαθητείας, Νέα\nΥλοποίηση ΝΕΟΥ προγράμματος ΜΑΘΗΤΕΙΑΣ για αποφοίτους ΕΠΑ.Λ.\nΤο ΕΠΑ.Λ. Αταλάντης στο πλαίσιο της υλοποίησης του προγράμματος ΜΕΤΑΛΥΚΕΙΑΚΟ ΕΤΟΣ-ΤΑΞΗ ΜΑΘΗΤΕΙΑΣ ΕΠΑ.Λ. (Ε΄ φάση), καλεί τους αποφοίτους των παρακάτω ειδικοτήτων που ενδιαφέρονται να συμμετέχουν, να επικοινωνήσουν με το σχολείο. Ειδικότητες: Τεχνικός Οχημάτων Τεχνικός Ηλεκτρολογικών Συστημάτων, Εγκαταστάσεων και Δικτύων Υπάλληλος Διαβάστε περισσότερα….\nΜε απόφαση της Περιφερειακής Διευθύντριας Εκπαίδευσης Στερεάς Ελλάδας, ξεκινάει η λειτουργία των Προπαρασκευαστικών Προγραμμάτων Πιστοποίησης για τους Αποφοίτων των Φάσεων A΄, Β΄ και Γ’ του “Μεταλυκειακού Έτους-Τάξης Μαθητείας” των ΕΠΑ.Λ. Τα τμήματα θα λειτουργήσουν το χρονικό διάστημα από Δευτέρα 7-9-2020 Διαβάστε περισσότερα….\nΕπανέναρξη λειτουργίας του «Μεταλυκειακού έτους – Τάξη μαθητείας» αποφοίτων ΕΠΑ.Λ. περιόδου 2019 – 2020\nΔημοσιεύθηκε στην Εφημερίδα της Κυβέρνησης η απόφαση της υπουργού Παιδείας Ν. Κεραμέως που προβλέπει την επανέναρξη λειτουργίας του «Μεταλυκειακού έτους – Τάξη μαθητείας» αποφοίτων ΕΠΑ.Λ. περιόδου 2019 – 2020 ΔΕΙΤΕ ΕΔΩ ΤΟ ΦΕΚ Ειδικότερα, η απόφαση προβλέπει τα εξής:Κατά τη Διαβάστε περισσότερα….\nΤο παρόν ενημερωτικό σημείωμα απευθύνεται ως προς τα βήματα καταχώρησης των θέσεων μαθητείας (παράγραφος Β του σημειώματος) κυρίως σε εργοδότες του ιδιωτικού τομέα καθώς για τους εργοδότες του Δημοσίου έχει αποσταλεί η με αριθμό Πρωτ. 53781/Υ1/5-4-2019 Πρόσκληση για διάθεση θέσεων Διαβάστε περισσότερα….\nΜεταλυκειακό έτος τάξη μαθητείας Είναι το εκπαιδευτικό σύστημα που ο μαθησιακός χρόνος εναλλάσσεται μεταξύ της σχολικής τάξης και του χώρου εργασίας . Είναι ένα προαιρετικό έτος σπουδών που επιτυγχάνει συγκεκριμένα μαθησιακά αποτελέσματα συνδέοντας το Σχολείο και τον απόφοιτο του ΕΠΑΛ Διαβάστε περισσότερα….


kynigesia.gr - Λύκοι και τσακάλια εντοπίστηκαν από κυνηγούς σε Πήλιο και Αερινό\nΛύκοι και τσακάλια έχουν εμφανιστεί στο Πήλιο και κάμπο της Μαγνησίας. Στο μεταξύ ικανοποιημένοι από το πως εξελίσσεται η κυνηγετική περίοδος μέχρι σήμερα είναι οι κυνηγοί στη Μαγνησία.\nΤα θηράματα ειδικά του αγριογούρουνου και του λαγού είναι πολλά λόγω της αύξησης του πληθυσμού της και οι άδειες που έχουν εκδοθεί, ξεπερνούν τον αντίστοιχο περσινό αριθμό. Η κυνηγετική περίοδος ξεκίνησε στις 20 Αυγούστου και ολοκληρώνεται στα τέλη Φεβρουαρίου.\nAυτό όμως που προβληματίζει τους κυνηγούς στη Μαγνησία είναι η εμφάνιση λύκων και τσακαλιών. Σε εκπαιδευτικά που έκαναν λαγοκυνηγοί και κυνηγοί αγριογούρουνων την άνοιξη είχαν συναντήσει λύκους. «Φάνηκαν λύκοι στο Πήλιο, στο Αερινό και στη Γούρα (Ανάβρα). Ο λύκος προσπαθεί να πιάσει τα μικρά γιατί δεν μπορεί τα μεγάλα. Συνήθως όπου κινούνται τα αγριογούρουνα, κινείται και ο λύκος» είπε σημειώνοντας ότι κυνηγοί συνάντησαν λύκους και πέρυσι, στις αρχές Ιανουαρίου. «Κτηνοτρόφοι μάς είπαν επίσης ότι είδαν λύκους και τσακάλια» πρόσθεσε.\nλύκοι,\tτσακάλια,\tΚυνηγετικός Σύλλογος Βόλου,\tΜαγνησία,\tΖ' ΚΟΘ,\tΚυνηγετική Ομοσπονδία Θεσσαλίας,\tΖ' Κυνηγετική Ομοσπονδία Θεσσαλίας και Σποράδων Νήσων


The Hunt For Gollum, μία αξιόλογη ταινία μικρού μήκους για τη Μέση-Γη — Will o'Wisps\nΤα νέα για τη συμφωνία των Amazon και Tolkien Est. και τη σειρά επεισοδίων με θέμα τον κόσμο του Tolkien έσκασαν σαν βόμβα πριν λίγες μέρες. Έκτοτε έχουν γραφτεί πολλά γύρω από το περιεχόμενο αυτής της σειράς και τις ιστορίες που θα μπορούσε να παρουσιάσει. Τη χαρά των fans, όμως, μετριάζουν ανησυχίες για το αν το αποτέλεσμα θα είναι άξιο να σταθεί δίπλα στο αριστούργημα του Peter Jackson και αν η μεταφορά στη μικρή οθόνη κατακρεουργήσει την αυθεντικότητα του έργου με μια πρόχειρη παραγωγή και χαμηλό budget.\nΤο 2009, μια μικρή παραγωγή και 160 εθελοντές απέδειξαν πως δεν χρειάζεται μεγάλο κεφάλαιο ή ακριβοπληρωμένο casting για να κάνει κανείς σωστά τη δουλειά του, παρά μόνο αγάπη, θέληση και σεβασμός για αυτό με το οποίο ασχολείται, παραδίδοντας στους fans της Μέσης-Γης μια ταινία μικρού μήκους, διάρκειας 33 λεπτών, με τίτλο The Hunt For Gollum.\nΗ ταινία λαμβάνει χώρα 17 χρόνια μετά τα 111α γενέθλια του Bilbo Baggins, λίγο πριν ξεκινήσει ο Frodo για το Rivendell, και μας διηγείται γεγονότα τα οποία δεν συναντάμε στα βιβλία του LotR, παρά μόνο σε παραρτήματα του συγγραφέα. Στο πανδοχείο Prancing Pony του Bree, o Gandalf συναντάει τον Aragorn και τον παροτρύνει να ψάξει και να βρει το Gollum, φοβούμενος ότι μπορεί να προδώσει το όνομα του Bilbo στον εχθρό και να τους οδηγήσει σε αυτούς. Έτσι, ο μελλοντικός βασιλιάς της Gondor θα κυνηγήσει το Gollum και στη διαδρομή θα αναγκαστεί να αντιμετωπίσει orcs και Nazgul…\nΑγγλικής παραγωγής, σε σκηνοθεσία Chris Bouchard και με budget χαμηλότερο των 3.000 λιρών, η ταινία αποδίδει όμορφα μια ιστορία άγνωστη για τους περισσότερους, ενώ τα γραφικά και οι ηθοποιοί αποσπούν θετικά σχόλια ως επί των πλείστων. Τα γυρίσματα έλαβαν χώρα στη βόρεια Ουαλία, στο Epping Forest κοντά στο Essex και στο πάρκο Hampstead Heath του Λονδίνου.\nΕλπίζω η αναμενόμενη σειρά του LotR να έχει το πάθος αυτής της μικρής παραγωγής, ώστε να απολαύσουμε ένα ακόμα ταξίδι στη Μέση-Γη. Όσο για το The Hunt For Gollum, θα κλείσω με μία ατάκα της ταινίας The Return Of The King:\n~ «My friends, you bow to no one», Aragorn\nCover art by Joe Kormendi


Πολλά λόγια και λίγες πράξεις για τη Συρία - Ειδήσεις - νέα - Το Βήμα Online\nΠολλά λόγια και λίγες πράξεις για τη Συρία\nΗ διάσκεψη των λεγόμενων «Φίλων του Συριακού Λαού» της περασμένης Κυριακής στην Κωνσταντινούπολη ήταν ένα ακόμη «σόου» εκείνων που υπό το κάλυμμα ανθρωπιστικών αισθημάτων και φιλόπτωχων διαθέσεων επιχειρούν να προωθήσουν πολιτικές εναντίον τρίτων είτε να εξυπηρετήσουν στενά κομματικούς στόχους.\nΗ διάσκεψη των λεγόμενων «Φίλων του Συριακού Λαού» της περασμένης Κυριακής στην Κωνσταντινούπολη ήταν ένα ακόμη «σόου» εκείνων που υπό το κάλυμμα ανθρωπιστικών αισθημάτων και φιλόπτωχων διαθέσεων επιχειρούν να προωθήσουν πολιτικές εναντίον τρίτων είτε να εξυπηρετήσουν στενά κομματικούς στόχους. Εβδομήντα τέσσερις χώρες έλαβαν μέρος, 32 περιθωριακές συναντήσεις καταγράφηκαν, ο τουρκικός Τύπος που ηδονίζεται με τις στατιστικές μέτρησε συνολικά 88 ώρες συνομιλιών και επαφών μεταξύ υπουργών και κυβερνητικών αξιωματούχων των χωρών που συμμετείχαν – μεταξύ των οποίων η Ελλάδα με τον γενικό γραμματέα του υπουργείου Εξωτερικών πρέσβη κ. Γιάννη Ζέππο –, αλλά τι απέδωσαν όλα αυτά; Τίποτε. Ή μάλλον, απέδωσαν ένα αρνητικό κλίμα. Πολλά λόγια και λίγες πράξεις.\nΤρεις σημαντικές απουσίες βάρυναν τη διάσκεψη: της Ρωσίας, της Κίνας και της βαρόνης Κάθριν Αστον, της αρμόδιας για τις εξωτερικές σχέσεις της Ευρωπαϊκής Ενωσης. Της ήταν αδύνατον να παραστεί επειδή, όπως ανακοίνωσε το γραφείο της, στη διάσκεψη δεν είχε κληθεί η Κύπρος. Η Αγκυρα δεν αναγνωρίζει την Κυπριακή Δημοκρατία. Η απουσία τής βαρόνης όμως πήρε σοβαρό, συμβολικό χαρακτήρα. «Η Ευρώπη στάθηκε μακριά από τη διάσκεψη και ό,τι αυτή θέλησε να εκφράσει», σχολίασε το δίκτυο CNN και υπογράμμισε ο τουρκικός Τύπος. Ο τούρκος υπουργός Εξωτερικών Αχμέντ Νταβούτογλου «δεν απέδωσε σημασία» στην απουσία της και βρήκε την ευκαιρία να εκφράσει παράπονα για τη στάση της ΕΕ απέναντι στην Τουρκία και ο γάλλος ομόλογός του Αλέν Ζιπέ θέλησε να περιορίσει τις εντυπώσεις δηλώνοντας στην τουρκική τηλεόραση ότι «η Ευρώπη συμπαθεί και ενισχύει» τις κινήσεις για τη «σωτηρία του άμαχου πληθυσμού» της Συρίας. Δεν αρνήθηκε όμως ότι θα μπορούσε να ήταν «περισσότερο εμφανής» η Ευρωπαϊκή Ενωση.\nΗ θέση της Ρωσίας ήταν εκ των προτέρων γνωστή. Αλλωστε την επανέλαβε για όσους (ίσως) την είχαν ξεχάσει ο υπουργός Εξωτερικών Σεργκέι Λαβρόφ – «κάποιες χώρες» είπε, με τις πράξεις τους και με τις «εκδηλώσεις» τους οδηγούν τη Συρία σε εμφύλιο πόλεμο.\nΗ διάσκεψη οδηγήθηκε σε ναυάγιο. Αλλά δεν είχαν αυταπάτες οι περισσότεροι από όσους πήραν μέρος. Πίσω από την ανθρωπιστική πρωτοβουλία της Ουάσιγκτον και μερικών ευρωπαϊκών κρατών βρίσκεται η στρατηγική της εκμηδένισης του Ιράν. Οχι μόνο των πυρηνικών του σχεδίων, αλλά και της επιρροής που ασκεί και μπορεί να ασκήσει μελλοντικά στην περιοχή. Η Συρία – η οποία εκτείνεται ως τη Μεσόγειο και διατηρεί ειδικής μορφής σχέσεις με τον Λίβανο – είναι δογματικά και οικονομικά «προέκταση» του Ιράν για την Αμερική, όπως και για το ΝΑΤΟ. Προσθέτοντας και το Ιράκ, όπου η κυβέρνηση του Νούρι αλ Μαλίκι συμπλέει δογματικά με τους Αγιατολάχ της Τεχεράνης, έχουμε μία ισλαμική περιοχή την οποία δεν μπορούν να αγνοήσουν ούτε και οι σαφώς εχθρικές στον πρόεδρο Μπάσαρ αλ Ασαντ εμίρηδες και βασιλιάδες της Αραβικής χερσονήσου. Η κυρία Χίλαρι Κλίντον δεν έκρυψε την απογοήτευσή της όταν διαπίστωσε ότι η στάση τους στην Κωνσταντινούπολη δεν ήταν τόσο «παραγωγική» όσο θα ήθελε. Οι «Financial Times» (3/4) σημείωσαν ότι «πολλοί άραβες ηγέτες» ζήτησαν να είναι «ήπιας μορφής» η απόφαση της διάσκεψης.\nΗ απουσία της Ρωσίας και της Κίνας «συγκράτησε» και άλλες χώρες. Δεν θα ήθελαν – και δεν θέλησαν – να ακολουθήσουν τη γραμμή της Ουάσιγκτον. Γνώριζαν ότι οι αποφάσεις τους θα είχαν κάποιον αντίκτυπο στις σχέσεις τους με τη Μόσχα και το Πεκίνο. «Οι συμμετέχοντες (στη διάσκεψη) δεν είχαν χρόνο να σκεφθούν τι τραβά ο άμαχος πληθυσμός στη Συρία. Πολύ περισσότερο ανησυχούσαν για τις σχέσεις τους με τη Ρωσία και την Κίνα», έγραψε η τουρκική «Today’s Zaman» (4/4). Και ο σχολιαστής του τουρκικού CNN πριν ακόμα τερματιστεί η διάσκεψη διαπίστωνε ότι οι περισσότεροι μουσουλμάνοι ηγέτες που έπαιρναν μέρος έδειξαν ότι δεν θα ήθελαν να τραυματίσουν τις σχέσεις τους με τη Μόσχα και το Πεκίνο υποστηρίζοντας αποφάσεις οι οποίες θα τις ενοχλούσαν.\nΗ διάσκεψη όμως έχει και «άρωμα» αμερικανικών εκλογών. Ο πρόεδρος των ΗΠΑ Μπαράκ Ομπάμα δέχεται πυρά ακόμη και από Δημοκρατικούς για τη (δήθεν) «αναποτελεσματική» πολιτική του στη Συρία. Η διάσκεψη της Κωνσταντινούπολης, την οποία προώθησε η Ουάσιγκτον, ήταν μία απάντηση της κυβέρνησης Ομπάμα στους επικριτές της.\nΓύρισε την πλάτη στον Ερντογάν\nΗ Τουρκία θέλησε να παίξει το γνωστό παιχνίδι της. Προώθησε παρασκηνιακά αλλά και σε κατ’ ιδίαν συναντήσεις του πρωθυπουργού Ρετζέπ Ταγίπ Ερντογάν με ξένους ηγέτες την «ανάγκη» να δοθούν «όπλα και ο ανάλογος εξοπλισμός» στους «εξεγερμένους». Οταν συνάντησε την έντονη αντίδραση της αμερικανικής πλευράς – η κυρία Κλίντον δεν επέτρεψε παρεξηγήσεις -, άλλαξε τους στόχους του και μετρίασε τον ενθουσιασμό του. Το γεγονός ότι η Τουρκία ήταν η χώρα που οργάνωσε τη διάσκεψη ενισχύει ασφαλώς την εικόνα της στην περιοχή και στον ευρύτερο μουσουλμανικό κόσμο – μόνιμη επιδίωξη της στρατηγικής της κυβέρνησης Ερντογάν – αλλά ταυτόχρονα υπονομεύει και τον ρόλο που θέλει να παίξει σε περισσότερο ουσιαστικά προβλήματα. Κυρίως στο πρόβλημα με το Ιράν. Η Τεχεράνη αντέδρασε. Την περασμένη Δευτέρα, 24 ώρες μετά την «ήπια» απόφαση των «φίλων του συριακού λαού», η Αγκυρα δέχθηκε ψυχρολουσία. Η Τεχεράνη ανακοίνωσε ότι δεν θέλει να γίνει στην Κωνσταντινούπολη, όπως είχε αποφασιστεί, η συνάντηση των «5+1» με το Ιράν για το πυρηνικό πρόγραμμά του αλλά στο Ιράκ.


Μία ακόμα σκηνή απείρου κάλλους και αστυνομικής αυθαιρεσίας εκτυλίχθηκε το βράδυ της Πέμπτης στο Μεταξουργείο, όταν αστυνομικοί προσήγαγαν δύο πολίτες που βρίσκονταν τυχαία στο σημείο κατά τη διάρκεια σύλληψης φερόμενου ληστή. Αναιτιολόγητα, φόρεσαν χειροπέδες και προσήγαγαν έναν άνδρα όταν επιχείρησε να εμποδίσει ειρηνικά πολίτες που προχώρησαν στο λιντσάρισμα του φερόμενου ληστή την ώρα που ήταν ήδη δεμένος με χειροπέδες από την αστυνομία, και μία γυναίκα η οποία βιντεοσκοπούσε όλο το σκηνικό.\nΣτη συνέχεια έρχονται επιπλέον ενισχύσεις της αστυνομίας, με πέντε ακόμα μηχανές και ένα βαν. Την ίδια στιγμή, μία κοπέλα που βιντεοσκοπούσε όλο το σκηνικό, βρίσκεται αντιμέτωπη με έναν εκ των αστυνομικών, με πρόφαση πως βιντεοσκόπησε το πρόσωπό του. Η ίδια υποστήριξε πως έχει δικαίωμα να βιντεοσκοπεί σε δημόσιο χώρο, με τον αστυνομικό να της απαντά πως «έχεις δικαίωμα να βιντεοσκοπείς το σήμα μου, αλλά όχι το πρόσωπό μου», επικαλούμενος τα προσωπικά του δεδομένα. Η κοπέλα επέμεινε πως είναι δικαίωμά της να βιντεοσκοπεί, με τους αστυνομικούς να προχωρούν και στη δική της προσαγωγή, αν και πλέον η ίδια υποστήριζε πως είχε διαγράψει το βίντεο.\nThe Press Projectαστυνομική αυθαιρεσία


Ο Ολυμπιακός έκλεισε τον Ρούμπεν Βινάγκρε από τη Γουλβς... - PeiraiasNews.gr\n> Ο Ολυμπιακός έκλεισε τον Ρούμπεν Βινάγκρε από τη Γουλβς (Vids)\nΟ Ολυμπιακός έκλεισε τον Ρούμπεν Βινάγκρε από τη Γουλβς (Vids)\nΟ Ολυμπιακός αποκτά δανεικό τον Βινιάγκρε για έναν χρόνο. Με την οψιόν αγοράς να προκαλεί ίλιγγο. Καθώς φτάνει τα 25.000.000 ευρώ. Οσα ακριβώς έδινε η Νάπολι για τον υπερταλαντούχο Πορτογάλο μπακ!\nΟι επαφές μεταξύ των Πειραιωτών και της Γουλβς για τον Βινάγκρε έχουν ολοκληρωθεί. Επαφές που οδήγησαν σε «γάμο». Εξάλλου, ο χρόνος πλέον πιέζει ασφυκτικά. Η Γουλβς ήθελε να βρει το ιδανικό περιβάλλον για τον ποδοσφαιριστή, ο Ολυμπιακός αναζητούσε έναν αριστερό μπακ της αξίας του Πορτογάλου. Ο παίκτης ήθελε να πάει κάπου που θα παίζει και θα έχει και την ευκαιρία να αγωνιστεί στο Champions League. Και κάπως έτσι όλοι θα κάνουν τη δουλειά τους.\nΚλείνοντας, έχει σημασία να αναφέρουμε ότι η μεταγραφή του Ντάνιελ Ποντένσε στη Γουλβς είναι ένα σημαντικό «εισιτήριο» για την πραγματοποίηση της μεταγραφής του Βινάγκρε στον Ολυμπιακό. Διότι οι Αγγλοι γνωρίζουν καλά πως ο ποδοσφαιριστής θα βρεθεί σε ένα περιβάλλον που θα δουλέψει υπό τις καλύτερες συνθήκες, σε πολύ ασφυκτικές καταστάσεις πρωταθλητισμού, με εξαιρετικούς προπονητές να τον προσέχουν και να προσπαθούν να τον βελτιώσουν. Σε ένα περιβάλλον που θα ανεβάσει την υπεραξία του στα ύψη. Με ό,τι αυτό συνεπάγεται…


Η ατζέντα Γιώργου - Βενιζέλου, ο ρόλος Ρέππα και η δυναμική Λοβέρδου - Newsbomb - Ειδησεις - News\nΠΟΛΙΤΙΚΗ 17/12/2011 07:03\nΗ ατζέντα Γιώργου - Βενιζέλου, ο ρόλος Ρέππα και η δυναμική Λοβέρδου\nΠρόσωπο κοινής αποδοχής που τους ενώνει δείχνουν ότι βρήκαν ο Γιώργος Παπανδρέου και ο Ευάγγελος Βενιζέλος εν όψει των εσωκομματικών διαδικασιών που ξεκινάνε την ερχόμενη εβδομάδα στο ΠΑΣΟΚ, στην προσπάθεια τους να εμποδίσουν την άνοδο του Ανδρέα Λοβέρδου, ο οποίος προηγείται σε όλες τις δημοσκοπήσεις στην βάση του κόμματος.\nΟι προ τεσσάρων χρόνων εσωκομματικοί αντίπαλοι ανακάλυψαν στο πρόσωπο του Δημήτρη Ρέππα τον άνθρωπο που μπορεί να εγγυηθεί μια συμφωνία μεταξύ τους.\nΟι δύο άνδρες για διαφορετικούς λόγους ο καθένας αισθάνονται να απειλούνται και θέλουν να ελαχιστοποιήσουν τη δυναμική του «κινήματος των τεσσάρων».\nΜέχρι σήμερα η αμφισβήτηση που υπήρχε ανάμεσά τους λόγω του κακού παρελθόντος με αποκορύφωμα το 2007 μοιάζει να έχει καμφθεί με παρέμβαση του σημερινού υπουργού Διοικητικής Μεταρρύθμισης. Ο Δημήτρης Ρέππας μετά από μια πολύ καλή συνεργασία που έχει τους τελευταίους έξι μήνες με τον Ευάγγελο Βενιζέλο, αλλά και πάγια μόνιμος υποστηρικτής του Γιώργου Παπανδρέου έχει αναλάβει τον... «γάμο».\nΤα αποτελέσματα του πολιτικού «συμπεθεριού» στην Ιπποκράτους λένε πως θα φανούν ίσως και την επόμενη εβδομάδα. Πιθανώς της Τετάρτη θα συνεδριάσει το Πολιτικό Συμβούλιο του ΠΑΣΟΚμε τη συμμετοχή κορυφαίων υπουργών, ανάμεσα σε αυτούς και τον Δημήτρη Ρέππα. Εκεί η παρέμβαση του Ρέππα θα είναι ενωτική, όπως συνηθίζει τελευταία. Ως υποστηρικτής του καταστατικού θεωρεί πως οι εκλογές πρέπει να γίνουν από τη βάση.\nΜοναδικός ρυθμιστής ο Λοβέρδος\nΣτη βάση, σύμφωνα με τις τελευταίες δημοσκοπήσεις, επικρατεί ο Ανδρέας Λοβέρδος. Αυτή η εξέλιξη φαίνεται να φοβίζει τον Ευάγγελο Βενιζέλο, ο οποίος δεν έχει και τις καλύτερες εμπειρίες από την προηγούμενη εκλογική «μάχη» με τον Γιώργο Παπανδρέου.\nΓια αυτό άλλωστε ο υπουργός Οικονομικών τις τελευταίες μέρες φαίνεται σε «σύγχυση» όσον αφορά τις πολιτικές του τοποθετήσεις, καθώς από την μια δηλώνει «εξουθενωμένος» από την όλη προσπάθεια στο Υπουργείο Οικονομικών για να κερδίσει την συμπάθεια του κόσμου που υφίσταται συνεχή φορολογικά μέτρα και από την άλλη ότι έχει «τεράστιες προσωπικές αντοχές» για να περάσει μηνύματα στο εσωτερικό του ΠΑΣΟΚ .\nΕπίσης διαρρέει μέσω συνεργατών του ότι σέβεται το καταστατικό αλλά από την άλλη διατυπώνει αμφιβολίες για το κατά πόσο μπορεί να υπάρξει με τα τωρινά δεδομένα μια προσφυγή στις κάλπες που δείχνουν όμως, τον Ανδρέα Λοβέρδο.\nΠαράγοντες μέσα από το Κίνημα λένε μάλιστα ότι ο υπουργός Υγείας έχει το προφίλ του τεχνοκράτη πολιτικού που μπορεί να δώσει λύσεις, οι οποίες θα ανταποκρίνονται στις απαιτήσεις της εποχής.\nΠροωθεί, τομές και μεταρρυθμίσεις με τον πιο ανώδυνο τρόπο για την κοινωνία και μπορεί να εγγυηθεί την ενότητα της βάσης του ΠΑΣΟΚ στη μετά τον Γιώργο Παπανδρέου εποχή.\nΈτσι ο Ευάγγελος Βενιζέλος φοβάται ένα τέτοιο ενδεχόμενο, εκτός και εάν υπάρξει ένα πρόσωπο που θα εγγυηθεί ότι ο «παπανδρεϊκός» μηχανισμός θα «βάλει πλάτη» σε αυτόν. Αυτό το εγγυάται ο Ρέππας. Το αντάλλαγμα; Ο Βενιζέλος σε περίπτωση που εκλεγεί πρόεδρος θα λειτουργήσει ως πλατφόρμα για να μην χάσει η οικογένεια Παπανδρέου τα «οφίτσιά» της εντός ΠΑΣΟΚ. Κι αυτό ο Ρέππας θα το εγγυηθεί.\nΟ Ρέππας έχει επιρροή στην Ιπποκράτους, αλλά και στις τοπικές σε όλη την Ελλάδα. Θα μπορούσε και ως υπουργός Διοικητικής Μεταρρύθμισης να ενορχηστρώσει καταστάσεις.\nΠολλοί όμως ήδη τον βλέπουν να αντικαθιστά τον Μιχάλη Καρχιμάκη ως γενικός γραμματέας του Εθνικού Συμβουλίου του ΠΑΣΟΚ.


Μανώλης Πολυζογόπουλος.Φωτιά και Τσεκούρι λοιπόν στους προσκυνημένους. Μάλιστα! Για να πούμε όμως τα πράγματα με το όνομα τους… | ΙΑΤΡΙΚΟΣ ΣΥΛΛΟΓΟΣ ΑΡΚΑΔΙΑΣ\nΦωτιά και Τσεκούρι λοιπόν στους προσκυνημένους. Μάλιστα! Για να πούμε όμως τα πράγματα με το όνομα τους, γιατί έχουμε πολλή ‘μοβόρικη διάθεση, εδώ μέσα.\nΠού ήμασταν συνάδελφοι όταν:\n– Παρακολουθούσαμε με απάθεια και «συναδελφική αλληλεγγύη» τα φακελάκια στο ΕΣΥ.\n– Δεχόμασταν τον εξευτελιστικό μισθό στο ΕΣΥ, διότι συμπληρώναμε γράφοντας «πλασματικές εφημερίες», τα «παίρναμε» ως «γρηγορόσημο» για να παρακάμψουμε την λίστα αναμονής, βάζαμε την προσωπική μας πελατεία, από το παράνομο ιδιωτικό ιατρείο που διατηρούσαμε ως ΕΣΥτες στις εφημερίες ως «έκτακτα περιστατικά». Στο παράνομο ιδιωτικό ιατρείο, δεν κόψαμε φυσικά ούτε μια απόδειξη και αφήναμε του νόμιμους συναδέλφους με την αγωνία του ΣΔΟΕ, γιατί «εμείς ήμασταν Ωραίοι».\n– Δεν καταδικάσαμε κανέναν συνάδελφο για αθέμιτη πρακτική και διαφήμιση. Όσες υποθέσεις ήρθαν στα Πειθαρχικά, θάφτηκαν πανηγυρικά.\n– Δεν ασχοληθήκαμε ποτέ με την κλειστή συνταγογράφηση των ΙΚΑτζήδων και ΤΕΒΕτζήδων. Δεν τολμήσαμε ποτέ να καταγγείλουμε συνάδελφο του ΙΚΑ και του ΤΕΒΕ, που θα άλλαζε τις αγωγές μας, που θα προωθούσε τις εξετάσεις που γράφαμε σε συγκεκριμένα διαγνωστικά κέντρα για να πάρει την μίζα του.\n– Δεν ασχοληθήκαμε ποτέ με την «διαφάνεια» των προσλήψεων σε ΙΚΑ και ΤΕΒΕ. Δεν καταγγείλαμε ποτέ το αντίστοιχο όργιο που γινόταν και που έφτασε το 2004 να «κοστίζει» μια πρόσληψη στο ΙΚΑ 10.000-15.000-20.000 €.\n– Δεν ασχοληθήκαμε ποτέ με την κατευθυνόμενη συνταγογράφηση των Ταμείων, με τα ταξιδάκια των συναδέλφων, που κουβαλάγανε μέχρι και τις Φιλιππινέζες τους στα 4 σημεία του ορίζοντα για «επιμόρφωση». Υπήρξαν συνάδελφοι που μέχρι και τα τούβλα του νεοαναγειρόμενου σπιτιού τους χρέωναν στις φαρμακευτικές εταιρείες.\n– Δεν ασχοληθήκαμε ποτέ με τα σκανδαλώδη προνόμια στρατιωτικών και πανεπιστημιακών ιατρών. Ειδικά με τους τελευταίους η διαπλοκή μας ήταν πάντα τεράστια.\n– Δεν ασχοληθήκαμε ποτέ με τον εκβιασμό των πανεπιστημιακών για χορήγηση διατριβής. Πόσοι από εμάς έλαβαν αρνητική απάντηση όταν ζήτησαν από καθηγητή να τους δώσει διατριβή, όταν αυτός δεν ήταν κολλητός τους ή «μιλημένος»;\n– Δεν ασχοληθήκαμε ποτέ με την οικογενειοκρατία στα Πανεπιστήμια και τις «εκλογές» ΔΕΠ. Οι «άξιοι» συνάδελφοί μας διδάσκουν σήμερα στις Ιατρικές Σχολές και προετοιμάζουν διαδόχους. Βλέπετε κάποιον από αυτούς να αγωνιά σήμερα για τον ΕΟΠΥΥ; Υπάρχει κάποιος πανεπιστημιακός εδώ να με διαβάζει; οέο!\n– Δεν μιλώ φυσικά για το όργιο των εκλογών στους ιατρικούς συλλόγους! Δεν κάνω παρά μια απλή αναφορά στο εκκολαπτήριο βουλευτών ακόμα και υπουργών που ήταν πάντα το συνδικαλιστικό κίνημα – και των γιατρών. Δεν μιλώ για τους πάνω από 20 (???) γιατρούς «συναδέλφους» βουλευτές και τον τρόπο που «συναισθάνονται» τα προβλήματα του χώρου που υποτίθεται ότι ανήκουν. «Ένα είναι το Κόμμα» που έλεγε και ο Χαρίλαος, καλή του ώρα!\nΚαι μετά από όλα αυτά ζητάμε «Φωτιά και Τσεκούρι στους Προσκυνημένους», που θα ήθελαν να συμβληθούν με τον ΕΟΠΥΥ!!! Η Κάθαρση λοιπόν θα ξεκινήσει από αυτούς!!!!….\nΑς ψάξουμε ο καθένας μας πόσες φορές και πότε για τελευταία φορά προσκύνησε, έγλειψε, παρακάλεσε, υποσχέθηκε ψήφο, δούλεψε «μαύρα», δεν έκοψε απόδειξη, πήρε φακελάκι, διέβαλε συνάδελφο κλπ κλπ και μετά ελάτε να στήσουμε γκιλοτίνες στο Σύνταγμα, να κόψουμε κεφάλια!\nΔιαβάζω και φρίττω! Οι «δηλωσίες» (νέο ’45) είναι «προδότες, δειλοί, ανίκανοι, χαμηλής επιστημονικής υποστάθμης, απελπισμένοι, απατεώνες, ποινικά υπόλογοι, πειθαρχικά υπόλογοι κλπ» ΚΑΙ «παραβάτες του Κ.Ο.Κ.» (αυτό πάντα μπαίνει – πως μας ξέφυγε!). Και υπάρχουν και μερικοί «δηλωσίες», που ΑΠΟΛΟΓΟΥΝΤΑΙ (!!!!!….) ότι «δεν είναι όλα αυτά που τους καταλογίζουμε και προσπαθούν να βγάλουν απλώς το ψωμάκι τους» Και ύστερα μιλάμε για Αξιοπρέπεια!….\nΜε τέτοια φρασεολογία μην περιμένουμε να πετύχουμε τίποτα άλλο παρά την απαξίωση των συναδέλφων που έχουν άλλη ματιά στα πράγματα. Με την χλεύη που τους περιβάλλουμε, αυτοί απλώς θα “αλλάξουν κανάλι”!\nΥ.Γ. Δημοσιεύω την ανάρτηση, αλλά δεν θα μπω προσωπικά σε διάλογο. Η Επιθετικότητα είναι ένα από τα στοιχεία της Παθολογίας των ασθενών μου και πρέπει να την αντιμετωπίζω και να την περιθάλπω καθημερινά. Την βαριέμαι όμως αφόρητα στις διαπροσωπικές μου σχέσεις.\nΟΓΑ: Ασαφής η ημερομηνία εισόδου στον Ε.Ο.Π.Υ.Υ. Αντιφατικές δηλώσεις από ΕΟΠΥΥ και ΟΓΑ